cyanic-selkie/wikianc huggingface dataset:
കിരണി ചേരാച്ചിറകൻ
മറ്റു ചേരാചിറകൻ തുമ്പികളുടെതന്നെ വലിപ്പവും മങ്ങിയ നിറവുമുള്ള ഒരു തുമ്പിയാണിത്. ഇതിന്റെ കഴുത്തിനും ഉരസ്സിനും മങ്ങിയ കാക്കികലർന്ന പച്ചനിറവും വശങ്ങളിൽ കൂടുതൽ മങ്ങിയ നിറവുമാണ്. ഇവയുടെ ഉരസ്സിന്റെ മുതുകുഭാഗത്ത് നീലക്കണ്ണി ചേരാച്ചിറകൻ തുമ്പിക്ക് ഉള്ളതുപോലുള്ള കറുപ്പ് നിറത്തിലുള്ള ഒരു പുള്ളിയുണ്ട്. ഉരസ്സിന്റെ വശങ്ങളിൽ ധാരാളം കറുത്ത പൊട്ടുകളുണ്ട്. സുതാര്യമായ ചിറകുകളിൽ നീളം കുറഞ്ഞതും വീതിയുള്ളതുമായ രണ്ടുവശത്തും നേർത്ത വെള്ള അരികോടുകൂടിയ പൊട്ടുകളാണുള്ളത് (pterostigma). മങ്ങിയ മഞ്ഞയും ചുവപ്പും കലർന്ന ഉദരത്തിന്റെ ഓരോ ഖണ്ഡത്തിലും നേർത്ത കറുത്ത വളയങ്ങളുണ്ട്. വെളുത്ത കുറുവാലുകളുടെ (anal appendages) ആരംഭത്തിൽ കറുപ്പുനിറമാണ്. മുകളിലെ കുറുവാലുകളുടെ അഗ്രം വളഞ്ഞു കൂട്ടിമുട്ടുന്നു താഴത്തെ കുറുവാലുകൾ പകുതിമാത്രം നീളമുള്ളവയുമാണ്. ലിംഗവ്യത്യാസമനുസരിച്ചുള്ള മാറ്റങ്ങളൊഴിച്ചാൽ പെൺതുമ്പികൾ ആൺതുമ്പികളെപ്പോലെതന്നെയിരിക്കും.
പുറം കണ്ണികൾ
വർഗ്ഗം:സൂചിത്തുമ്പികൾ വർഗ്ഗം:കേരളത്തിലെ തുമ്പികൾ
സവാള അവധിവ്യാപാര നിയമം
അമേരിക്കൻ ഐക്യനാടുകളിൽ സവാളയുടെ അവധിവ്യാപാരം നിരോധിക്കാനുദ്ദേശിച്ചു നിർമിച്ച നിയമമാണ് ഒണിയൻ ഫ്യൂച്ചേഴ്സ് ആക്ട് (Onion Futures Act‌) അഥവാ സവാള അവധിവ്യാപാര നിയമം. 1955ൽ സവാള ഊഹക്കച്ചവടത്തിലേർപ്പെട്ടിരുന്ന സാം സീഗൽ, വിൻസെന്റ് കൊസുഗ എന്നിവർ ചേർന്ന് ഷിക്കാഗോ കമ്പോളവ്യാപാര മാർക്കറ്റിലെ സവാള അവധിവ്യാപാരം കൈയ്യടക്കിയതിനെത്തുടർന്നുണ്ടായ വിലവ്യതിയാനങ്ങളാണ് ഈ നിയമം കൊണ്ടുവരാൻ കാരണമായത്. 1958 ഓഗസ്റ്റ് 28ന് പാസാക്കിയ നിയമം ഇന്നും നിലവിലുണ്ട്.
കുടുംബം (മാസിക)
അവലംബം
വർഗ്ഗം:മലയാളത്തിലെ ആനുകാലിക പ്രസിദ്ധീകരണങ്ങൾ വർഗ്ഗം:വനിതാ മാസികകൾ വർഗ്ഗം:മാസികകൾ
സവാള അവധിവ്യാപാര നിയമം
വ്യാപാരകൗശലം
1955ന്റെ അവസാനം സീഗലും കൊസുഗയും ഷിക്കാഗായിൽ ലഭ്യമായിരുന്ന 98% സവാളയും ഉത്പന്നമായും ഉടമ്പടിയായും വാങ്ങിക്കൂട്ടി. 1955 അവസാനമായപ്പോഴേയ്ക്കും ഏതാണ്ട് 30,000,000 lb സവാള ഇവർ സംഭരിച്ചിരുന്നു. അതിനുശേഷം, സവാളകർകർഷകരോട് തങ്ങൾ സംഭരിച്ച സവാളയിൽനിന്ന് കുറെ വാങ്ങണമെന്നും അല്ലെങ്കിൽ ഈ സവാളയെല്ലാം ഒറ്റയടിയ്ക്ക് മാർക്കറ്റിലെത്തിച്ച് സവാളയുടെ വിലയിടിയ്ക്കുമെന്നും സീഗലും കൊസുഗയും ഭീഷണിപ്പെടുത്തി. കർഷകർ വാങ്ങിച്ചശേഷം തങ്ങളുടെ കൈയിൽ മിച്ചം വരുന്ന സവാള വില കൂട്ടി നിർത്താനായി കൈവശം വച്ചുകൊള്ളാമെന്ന് വാക്കും നൽകി.
സവാളകർഷകർ സവാള വാങ്ങിച്ചുകൂട്ടാൻ തുടങ്ങിയപ്പോഴേയ്ക്കും സീഗലും കൊസുഗയും രഹസ്യമായി അപ്പോൾ നിലവിലിരുന്ന ഉയർന്നവിലയിൽ സവാള വിൽക്കാനുള്ള അവകാശഉടമ്പടികൾ(short positions) വാങ്ങിച്ചുകൂട്ടി. ഇതിനിടെ തങ്ങളുടെ കൈവശമുള്ള സവാള ചീയാൻ തുടങ്ങിയതിനാൽ സീഗലും കൊസുഗയും അവ രഹസ്യമായി ഷിക്കാഗോയ്ക്ക് പുറത്തെത്തിച്ച്, വൃത്തിയാക്കി, വീണ്ടും പാക്കേജ് ചെയ്ത് ഷിക്കാഗോയ്ക്കു തന്നെ അയച്ചു. ഷിക്കാഗോയിൽ വീണ്ടും വീണ്ടും സവാളയെത്താൻ തുടങ്ങിയപ്പോൾ സവാള അധികമുണ്ടെന്ന് മറ്റ് അവധിവ്യാപാരികൾ നിനയ്ക്കുകയും സവാള വില കുത്തനെ ഇടിയുകയും ചെയ്തു. 1955 ഓഗസ്റ്റിൽ 50 lb തൂക്കമുള്ള ഒരു ചാക്ക് സവാളയ്ക്ക് $2.75 വിലയുണ്ടായിരുന്ന സ്ഥാനത്ത് 1956 മാർച്ചിൽ സീസണിന്റെ അവസാനത്തോടുകൂടി വെറും 10 സെന്റ് മാത്രം വിലയായി. ഒരുവേള ഒരു ചാക്ക് സവോളയുടെ വില അത് സൂക്ഷിച്ചിരുന്ന ചാക്കിന്റെ വിലയേക്കാൾ താഴെപ്പോയി.
തുടർഫലങ്ങൾ
വിൽപ്പന ഉടമ്പടികളിൽനിന്ന് സീഗലും കൊസുഗയും ദശലക്ഷക്കണക്കിന് ഡോളർ ലാഭമുണ്ടാക്കിയപ്പോൾ അനേകം സവാള കർഷകർ പാപ്പരായി. പലരുടെയും കൈവശം കെട്ടുകണക്കിനു സവാള കുമിഞ്ഞുകൂടി. ഇവരിൽ മിക്കവരും തങ്ങളുടെ കൈവശം മിച്ചമുള്ള ചീഞ്ഞ സവാള കളയാൻ കാശുമുടക്കേണ്ട ഗതികേടിലുമായി.
തുടർന്ന് കർഷകരുടെ ശക്തമായ പ്രതിഷേധഫലമായി സവാളയുടെ അവധിവ്യാപാരം നിരോധിച്ചുകൊണ്ടുള്ള നിയമം പ്രസിഡന്റ് ഐസനോവർ ഒപ്പുവച്ചു.
അവലംബം
വർഗ്ഗം:അമേരിക്കൻ ഐക്യനാടുകൾ വർഗ്ഗം:നിയമം വർഗ്ഗം:1958 വർഗ്ഗം:ഓഗസ്റ്റ് 28 വർഗ്ഗം:വാണിജ്യം
പ്രവാസി സംഘടനകൾ
ലോകത്തിൽ ഏറ്റവും കൂടുതൽ കുടിയേറ്റം നടത്തിയ ജനവിഭാഗം മലയാളികളാണ്. ഇതിൽ പ്രധാനമായും രണ്ടു കുടിയേറ്റങ്ങളാണ് കഴിഞ്ഞ നൂറ്റാണ്ടിൽ നടന്നത്. ഒന്ന് : 1930 കളിൽ തിരുവിതാംകൂറിൽ നിന്നും മലബാറിലേക്ക് നടന്ന ആഭ്യന്തരമായ കുടിയേറ്റം, രണ്ടു : 1970 കളോടെ ആരംഭിച്ച ഗൾഫ്‌ രാജ്യങ്ങളിലേക്കുള്ള കുടിയേറ്റം. കേരളത്തെ സാമ്പത്തികമായി വളരയെധികം മുന്നോട്ടു നയിച്ചത് ഈ കുടിയേറ്റമാണ്. പൊതുവെ മറ്റു പ്രദേശങ്ങളിലേക്ക് കുടിയേറുന്ന മലയാളികൾ ആ നാടിന്റെ ഭാഗമായി തീരുകയാണ് പതിവ്. എന്നാൽ ഗൾഫ്‌ രാജ്യങ്ങളിൽ കുടിയേറിയ മലയാളികൾ തങ്ങളുടെ സ്വത്വം നിലനർത്തികൊണ്ട് പ്രത്യേക വിഭാഗമായി തന്നെ നിലനിൽക്കുന്ന വൈരുദ്ധ്യവും ഉണ്ട്. ഇത് ഒരു പക്ഷെ ആ രാജ്യങ്ങളിലെ സാംസ്ക്കാരികമായ അന്തരം കൊണ്ടും ആകാം. ഈ രാജ്യങ്ങളിൽ ഒക്കെ മലയാളികൾ തങ്ങളുടേതായ പ്രാദേശിക സംഘടനകളോ, ജില്ലാടിസ്ഥാനത്തിലുള്ള സംഘടനകളോ ,പൊതു സംഘടനകളോ രൂപികരിച്ചു കൊണ്ട് തങ്ങളുടെ സാമൂഹിക ജീവിതം കെട്ടുറപ്പോടെ തുടരുന്നത് കാണാം. ഈ ഒരു സ്വഭാവം മലയാളികളിൽ മാത്രമേ കാണുന്നുള്ളൂ എന്നത് ഒരു വിരോധാഭാസമായി തോന്നാം. പക്ഷെ അത് മലയാളിയിൽ രൂഡമൂലമായ സംഘബോധം തന്നെയാണ്. അത്തരത്തിലുള്ള ആയിരക്കണക്കിന്  സംഘടനകൾ  ഗൾഫ്‌  രാജ്യങ്ങളിൽ പ്രവർത്തിക്കുന്നു ഗ്രാമം ,  ദല, ഇന്ത്യൻ കൾച്ചറൽ ഫൗണ്ടേഷൻ (ICF), മാസ്സ് , പ്രേരണ , യുവകലാസാഹിതി , പ്രിയദർശനി , തണൽ , മലയാളനാട് , തുടങ്ങി ഒട്ടനവധി സംഘടനകൾ വളരെ നല്ല നിലയിൽ പ്രവർത്തിച്ചു കൊണ്ടിരിക്കുന്നു .ഇത്തരം സംഘടനകളിൽ ചിലതെല്ലാം നാട്ടിലെ രാഷ്ട്രീയ പാർട്ടികളുടെ പോഷക സംഘടനകളായും മഹല്ല് അടിസ്ഥാനത്തിലും പ്രവർത്തിക്കുന്നവയാണ് .പത്തു മുപ്പതു വർഷങ്ങളായി നല്ല നിലയിൽ പ്രവർത്തിക്കുന്ന 'അബുദാബി ശക്തി തിയ്യേറ്റർ' പോലുള്ള സംഘടനകളും ഉണ്ട്. നിലവിൽ കേരളത്തിലെ വളരുന്ന ഏറ്റവും വലിയ പ്രവാസി സംഘടനയാണ് കേരള പ്രവാസി അസോസിയേഷൻ. ഇതിനു ഒരു രാഷ്ട്രീയ ചായ്‌വും ഇല്ല
ഗൾഫ് രാജ്യങ്ങളിലെ പ്രവാസി സംഘടനകൾ
ഗൾഫിലെ വിവിധ പ്രവാസി സംഘടനകളെ കുറിച്ച് ഇവിടെ പരിചയപ്പെടുത്താം 01.കേരളാ പ്രവാസി അസോസിയേഷൻ-KPA REG.NO-ALP/TC/250/2020 (https://keralapravasiassociation.com/) സ്വയം പര്യാപ്‌ത കേരളം പ്രവാസികളിലൂടെ എന്ന ആശയവുമായി പ്രവാസികളെയും,മടങ്ങിവന്ന പ്രവാസികളെയും അവരുടെ കുടുംബങ്ങളെയും ഉൾപ്പെടുത്തി പ്രവാസികളുടെ കാഴ്ച പാടിലൂടെയുള്ള സ്വയംപര്യാപ്‌തമായൊരു നവകേരളം സൃഷ്ടിക്കുക,ഉത്പാദന,വിപണന മേഖലകൾ കൂടുതലായി സൃഷ്ടിച്ചു കേരളം നേരിടുന്ന തൊഴിലില്ലായ്‌മക്ക് ഒരു പരിധിവരെ പരിഹാരം കണ്ടെത്തുകയും അതുവഴി കേരളത്തിന്റെ ആഭ്യന്തര ഉത്പാദനം വർധിപ്പിക്കുക എന്നതാണ് കേരളാ പ്രവാസി അസോസിയേഷന്റെ കാതലായ ലക്ഷ്യം.
യു.എ.ഇ യിലെ പ്രവാസി സംഘടനകൾ
ഐ സി എഫ്, ആർ എസ് സി, ഫ്രണ്ട്സ് ഓഫ് കെ എസ് എസ് പി, യു എ ഇ മുൻ‌കാല പരിഷത് പ്രവർത്തകരുടെ യു.എ.ഇ.യിലെ കൂട്ടായ്മ. പത്തുവർഷത്തോളമായി ദുബായ് ഗവണ്മെന്റിന്റെ പരിസ്ഥിതി വിഭാഗവുമായി സഹകരിച്ച് നിരവധി പരിസ്ഥിതി - വിദ്യാഭ്യാസ പ്രവർത്തനങ്ങൾ നടത്തിവരുന്നു., മലയാളം പഠിക്കാൻ താല്പര്യമുള്ള കുട്ടികൾക്കായി സൗജന്യ മലയാളം ക്ളാസ്സുകളും മാതൃസംഘടനയായ കേരള ശാസ്ത്രസാഹിത്യ പരിഷത്തിന്റെ നയങ്ങക്കനുസരിച്ച് പ്രവർത്തിക്കുന്ന ഈ സംഘടന പരിഷത്ത് കാലാകാലങ്ങളിൽ എടുക്കുന്ന നിലപാടുകളിൽ അധിഷ്ഠിതമായ ചർച്ചകളും ക്ളാസുകളും മലയാളികൾക്കായി നടത്താറുണ്ട്.
കുവൈറ്റിലെ പ്രവാസി സംഘടനകൾ
കുവൈത്തിലെ പ്രവാസി മലയാളികൾക്കിടയിൽ സജീവമായി പ്രവർത്തിക്കുന്ന പ്രവാസി മലയാളി സംഘടനകൾ നിരവധിയാണ്. അവയിൽ ചിലത് കുവൈറ്റിലെ ഇന്ത്യൻ എംബസിയിൽ രജിസ്റ്റർ ചെയ്ത് പ്രവർത്തിക്കുന്നു. പ്രവാസി ഇന്ത്യാക്കാരിൽ മലയാളികളുടെ എണ്ണം കൂടുതലായതിനാൽ കേരളവുമായി ബന്ധപ്പെട്ടുള്ള പ്രവാസി സംഘടനകളുടെ എണ്ണവും കൂടുതലാണ്. പൊതുസ്വഭാവം ഉള്ളവ, ജില്ല, താലൂക്ക്, ഗ്രാമപ്രദേശങ്ങൾ എന്നിവയുടെ അടിസ്താനത്തിൽ രൂപപ്പെട്ടവ, വിവിധ വിദ്യാഭ്യാസ സ്ഥാപനങ്ങളുടെ പൂർവ്വവിദ്യാർത്ഥി സംഘടനകൾ, ജാതി, മത, മതങ്ങളുടെ ഉപ വിഭാവങ്ങളുടെ പേരിലുള്ളവ തുടങ്ങി വിവിധ തരത്തിൽ പ്രവാസി സംഘടനകൾ നിലവിലുണ്ട്. രാഷ്ട്രീയ പാർട്ടികളുടെ പേരിൽ കുവൈറ്റിലെ നിയമപ്രകാരം പ്രവർത്തിക്കാൻ സാധിക്കാത്തതിനാൽ സാംസ്കാരിക സംഘടന പരിവേഷത്തിൽ സംഘടിപ്പിക്കപ്പെട്ടിരിക്കുന്നവയും ഉണ്ട്.
കുവൈറ്റിലെ പൂർവ്വവിദ്യാർത്ഥി സംഘടനകൾ
ഖത്തറിലെ സാമൂഹിക സേവന സംഘടനകൾ
ഖത്തറിലെ മഹല്ല് കമ്മറ്റികളിൽ ഏറ്റവും പഴക്കമേറിയ സംഘടനയിൽ പെട്ടതാണ് വെളിയംകോട് മഹല്ല് കമ്മറ്റി QVMRC ഖത്തർ വെളിയംകോട് മഹല്ല് റിലീഫ് കമ്മറ്റി 1977 നിലവിൽ വന്നു ഇന്നും പ്രാദേശിക സംഘടന എന്ന നിലയിൽ ശക്തമായ പ്രവർത്തനങ്ങൾ നടത്തി പ്രവർത്തിക്കുന്നു ഒരു മഹല്ല് കൂട്ടായ്മ ആയിട്ടും നാനാ വിഭാഗത്തിൽ പെട്ട ആളുകൾക്കും സഹായമെത്തിക്കാൻ ഈ സംഘടനക്ക് കഴിഞ്ഞിട്ടുണ്ട്
അവലംബം
വർഗ്ഗം:സംഘടനകൾ
ഓൾ ജോളി ഫെല്ലോസ് ദാറ്റ് ഫോളോ ദ പ്ലോ
പെട്രോൾ ഓടിക്കുന്ന യന്ത്രങ്ങൾക്ക് മുമ്പുള്ള ദിവസങ്ങളിൽ ഒരു ഇംഗ്ലീഷ് ഫാമിലെ കുതിരപ്പടയാളികളുടെ ജോലി ജീവിതത്തെക്കുറിച്ചുള്ള ഒരു ഇംഗ്ലീഷ് നാടോടി ഗാനമാണ് "ഓൾ ജോളി ഫെല്ലോസ് ദാറ്റ് ഫോളോ ദ പ്ലോ" (റൗഡ് 346) അല്ലെങ്കിൽ ദി പ്ലോമാൻസ് സോംഗ്. പല പരമ്പരാഗത ഗായകരിൽ നിന്നും വകഭേദങ്ങൾ ശേഖരിച്ചിട്ടുണ്ട്. മിക്കവാറും എല്ലാ ഗായകർക്കും ഇത് അറിയാമെന്ന് സെസിൽ ഷാർപ്പ് നിരീക്ഷിച്ചു. രണ്ടാമത്തെ ബ്രിട്ടീഷ് നാടോടി നവോത്ഥാനത്തിൽ സ്വാധീനം ചെലുത്തിയ നിരവധി ഗായകർ ഇത് റെക്കോർഡ് ചെയ്തിട്ടുണ്ട്.
സംഗ്രഹം
പുലർച്ചെ നാല് മണിക്ക് തന്നെയും സഹപ്രവർത്തകരെയും അവരുടെ കർഷകനായ യജമാനൻ ഉണർത്തുന്നത് എങ്ങനെയെന്ന് ആഖ്യാതാവ് വിവരിക്കുന്നു:
ബ്രോഡ്‌സൈഡുകളും ആദ്യകാല അച്ചടിച്ച പതിപ്പുകളും
ബോഡ്‌ലിയൻ ബ്രോഡ്‌സൈഡ് ശേഖരത്തിൽ ഈ ഗാനത്തിന്റെ 11 ബ്രോഡ്‌സൈഡ് പതിപ്പുകളുണ്ട്, സാധ്യമായ ആദ്യകാല തീയതി 1813 ആണ്. മിക്കതിനും മുകളിൽ ഉദ്ധരിച്ച ആദ്യ വാക്യം ഇല്ല. ഇംഗ്ലണ്ടിലെമ്പാടുമുള്ള 20 പ്രസാധകരെയും ഗാനം അച്ചടിച്ച സ്‌കോട്ട്‌ലൻഡിൽ നിന്നുള്ള ഒരാളെയും റൗഡ് ബ്രോഡ്‌സൈഡ് ഇൻഡക്‌സ് പട്ടികപ്പെടുത്തുന്നു.
1874-ലെ വ്യാവസായിക പ്രക്ഷോഭത്തെക്കുറിച്ചുള്ള ഒരു സമകാലിക പുസ്തകത്തിൽ ദേശീയ കാർഷിക തൊഴിലാളി യൂണിയനിലെ അംഗങ്ങൾ ആലപിച്ച മറ്റ് ഗാനങ്ങൾക്കൊപ്പം ഗാനത്തിന്റെ ഒരു പാഠവും ഉൾപ്പെടുത്തിയിട്ടുണ്ട്.
അവലംബം
വർഗ്ഗം:ഇംഗ്ലീഷ് നാടൻ പാട്ടുകൾ
പായൽ കപാഡിയ
ജീവചരിത്രം
പായൽ കപാഡിയ 1975-ൽ മുംബൈയിൽ ജനിച്ചു. മുംബൈയിലെ സെന്റ് സേവിയേഴ്സ് കോളേജിൽ നിന്ന് ഇംഗ്ലീഷ് സാഹിത്യം പഠിക്കുകയും ചിക്കാഗോയിലെ നോർത്ത് വെസ്റ്റേൺ യൂണിവേഴ്സിറ്റിയിൽ നിന്നും ജേർണലിൽ മാസ്റ്റർ ബിരുദം നേടുകയും ചെയ്തു. ബോംബെയിൽ ഔട്ട്‌ലുക് മാഗസിനിൽ പത്രപ്രവർത്തകയായി പ്രവർത്തിച്ചിരുന്നു. ടോക്കിയോയിലെ 'ദി ജപ്പാൻ ടൈംസ്' എഡിറ്ററുമാണ്.
മുസ്വഅബ് ഇബ്നു ഉമൈർ
പ്രവാചകൻ മുഹമ്മദിന്റെ സഹചാരിയാണ് മുസ്വഅബ് ഇബ്നു ഉമൈർ (مصعب بن عمير)(മരണം 625).
ഖുറൈശി ഗോത്രത്തിൽ, ബനൂ അബ്ദിദ്ദാർ വംശത്തിൽ ഉമൈറുബ്നു ഹാശിമിന്റെ മകനായി ക്രി. വ. 625-ലാണു ഉമൈറ് ജനിച്ചത്. ഐശ്വര്യത്തിന്റേയും സുഖസമൃദ്ധിയുടെയും ഇടയിലാണു വളർന്നത്. ഖുറൈശികളിൽ സൗന്ദര്യത്തിൽ മികച്ചുനിന്ന മ്വുസ് അബ് ബ്നു ഉമൈറിനെ ഏറ്റവും പരിമളമുള്ള വ്യക്തി എന്നാണു മക്കയിൽ അറിയപ്പെട്ടിരുന്നത്. മക്കയിൽ ശത്രുക്കളുടെ പീഡനം ഭയന്ന് നബിയുടെ അനുയായികൾ അബീസീനിയയിലേക്കു പലായനം ചെയ്തപ്പോൾ ഉമൈറും അവരെ പിന്തുടർന്നു.
ജോൺ എബനസർ
കർണാടകയിൽ നിന്നുള്ള ഒരു ഇന്ത്യൻ ഓർത്തോപീഡിക് സർജനാണ് ജോൺ എബനസർ. ആധുനിക മെഡിക്കൽ ചികിൽസയോടൊപ്പം ഹോളിസ്റ്റിക് ഓർതോപീഡിൿസ് എന്ന ഓസ്റ്റിയോആർത്രിറ്റിൿസിന്റെ ചികിൽസയിൽ യോഗയുമുപയോഗിച്ചുകൊണ്ടുള്ള ഒരു ചികിൽസാരീതിയിൽ ഇദ്ദേഹം അറിയപ്പെടുന്നു. കാൽമുട്ടുകൾ, താഴ്ന്ന നടുവേദന, കഴുത്ത് വേദന, ഫ്രോസൺ തോൾ തുടങ്ങിയ വിട്ടുമാറാത്ത ഓർത്തോപീഡിക് പ്രശ്നങ്ങൾ എന്നിവ അദ്ദേഹം ഈ രീതിയിൽ ചികിൽസിക്കുന്നു. 2012 ൽ ഒ‌എ നീസിനെക്കുറിച്ച് (OA Knees) ഒടിവ് ചികിത്സയിൽ യോഗയുടെ പങ്കിനെക്കുറിച്ചും ഉള്ള പഠനത്തിന് ബാംഗളൂരിലെ SVYASA Yoga Universityയിൽ നിന്നും മികച്ച ഗവേഷൺ പുരസ്കാരം ലഭിച്ചു. 2016 -ൽ പദ്മശ്രീ ലഭിച്ചു.
ഗിന്നസ് ബുക്ക് ഓഫ് വേൾഡ് റെക്കോർഡ്സ്
ഒരു വർഷത്തിൽ ഒരു വ്യക്തി എഴുതിയ ഏറ്റവും കൂടുതൽ പുസ്തകങ്ങൾക്കായി 2010 ലും 2012 ലും ഗിന്നസ് ബുക്ക് ഓഫ് വേൾഡ് റെക്കോർഡ് അദ്ദേഹത്തെ രണ്ടുതവണ പട്ടികപ്പെടുത്തി.
അവലംബം
16. TechagappeJanuary-March 2020,Page 39
പുറത്തേക്കുള്ള കണ്ണികൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ
ജാബിർ കടൽപ്പാലം
ലോകത്തിലെ ഏറ്റവും നീളംകൂടിയ കടൽപ്പാലമാകുമെന്നു കരുതുന്നതാണ് കുവൈത്തിലെ  ജാബിർ കടൽപ്പാലം. ഇതിന്റെ നിർമ്മാണ പ്രവർത്തനങ്ങൾ 2010 ഒക്ടോബറിൽ ആരംഭിച്ചു. . ഒരു ബില്യൻ കുവൈത്ത് ദിനാർ ചെലവ് വരുന്ന പാലത്തിന്റെ നിർമ്മാണ പ്രവർത്തനം അഞ്ചു വർഷംകൊണ്ട് പൂർത്തിയാകുമെന്ന് കരുതുന്നു. 35 കി.മീ. ദൈർഘ്യമുള്ള പാലത്തിന്റെ 30 കി.മീ. ദൂരവും കടലിന് മുകളിലൂടെയാണ്.
മുൻ അമീർ ശൈഖ് ജാബിർ അൽ-അഹ്മദ് അൽ-ജാബിർ അൽ-സബയുടെ നാമധേയത്തിൽ നിർമ്മിക്കുന്ന കടൽപ്പാലം പൂർത്തിയാകുന്നതോടെ ലോകത്തെ ഏറ്റവും വലിയ കടൽപ്പാലമായി മാറുമെന്ന് ഇതിന്റെ ഭരണാധികാരികൾ കരുതുന്നു. കുവൈത്തിൽ നിർമ്മിക്കുന്ന വിസ്മയങ്ങളായ കുവൈത്ത് സിറ്റിയെയും സുബിയ്യ സിൽക് സിറ്റിയെയും ബന്ധിപ്പിക്കുന്നതാണ് ജാബിർ കടൽപ്പാലം. 'ജാബിർ' കടൽപ്പാലത്തിന്റെ രൂപകല്പന ഒരു വർഷത്തിനകം തയ്യാറാകുമെന്ന് കരുതുന്നു. തുടർന്നുള്ള നാലു വർഷങ്ങൾകൊണ്ട് ഈ കടൽപ്പാലം പൂർത്തിയാകാനാണ് പദ്ധതി. 2016 ജൂൺ മാസത്തോടെ കടൽപ്പാലം സഞ്ചാരയോഗ്യമാകുമെന്ന് കരുതുന്നു.
കല്ലുവാതുക്കൽ മദ്യദുരന്തം
കല്ലുവാതുക്കൽ 19 ആൾക്കാരും പള്ളിക്കൽ, പട്ടാഴി എന്നിവിടങ്ങളിൽ 13 പേരുമുൾപ്പെടെ 2000 ഒക്റ്റോബർ 21-ന് ആകെ 33 പേർ വ്യാജമദ്യം കഴിച്ച് മരിക്കാനും ധാരാളം പേർക്ക് കാഴ്ച്ച നഷ്ടപ്പെടാനുമിടയായ സംഭവമാണ് കല്ലുവാതുക്കൽ മദ്യദുരന്തം എന്ന പേരിൽ അറിയപ്പെടുന്നത്. നായനാർ ഭരണത്തിന്റെ അവസാന സമയത്താണ് ഈ സംഭവമുണ്ടായത്.
വിശദാംശങ്ങൾ
മണിച്ചൻ എന്ന വ്യക്തിയുടെ ഗോഡൗണിൽ നിന്ന് വിവിധ സ്ഥലങ്ങളിൽ എത്തിച്ച മദ്യം കഴിച്ചവരാണ് ദുരന്തത്തിൽ പെട്ടത്. കൊല്ലം ജില്ലയിലെ കല്ലുവാതുക്കൽ ഹയറുന്നിസയുടെ വീട്ടിൽ നിന്നും മദ്യം കഴിച്ചവർ ഇതിലുൾപ്പെടുന്നു. 2000 ഒക്ടോബർ 21നാണു കേരളത്തെയാകെ പിടിച്ചുലച്ച മദ്യദുരന്തം പുറത്തറിഞ്ഞത്. ഔദ്യോഗിക രേഖകളിൽ 21 ആണെങ്കിലും 20നു രാത്രിതന്നെ മദ്യം വിഷം തുപ്പിത്തുടങ്ങിയിരുന്നു.കേസിലെ പ്രധാനപ്രതിയായ കല്ലുവാതുക്കൽ സ്വദേശി ഹയറുന്നിസയുടെ വീട്ടിൽ അന്നു വൈകിട്ടാണു മദ്യം വിളമ്പിത്തുടങ്ങിയിരുന്നു. കേസിലെ പ്രധാനപ്രതിയായ കല്ലുവാതുക്കൽ സ്വദേശി ഹയറുന്നിസയുടെ വീട്ടിൽ അന്നു വൈകിട്ടാണു മദ്യം വിളമ്പിത്തുടങ്ങിയത്. പാറക്വാറിയിൽ ജോലിചെയ്യുന്നവരും മീൻകച്ചവടക്കാരുമൊക്കെ മദ്യംകഴിക്കാനെത്തിയിരുന്നതു കവറുതാത്ത എന്നറിയപ്പെട്ടിരുന്ന ഹയറുന്നിസയുടെ വീട്ടിലായിരുന്നു. കല്ലുവാതുക്കൽ ടൗണിനോടു ചേർന്നുള്ള ഇടുങ്ങിയ വഴിക്കുള്ളിലെ വലിയ വീട്. ഭർത്താവ് രാജനൊപ്പമായിരുന്നു ഹയറുന്നിസയുടെ മദ്യക്കച്ചവടം. വിലകുറച്ചു മദ്യം കിട്ടുമെന്നതിനാൽ അവിടെ തിരക്കും ഏറെയായിരുന്നു. പരസ്യമായ രഹസ്യമായിരുന്നു ഇത്. അവരുടെ ഉന്നതബന്ധങ്ങൾ കാരണം നടപടിയൊന്നുമുണ്ടായില്ല. പണമൊഴുകിയതോടെ ഒട്ടേറെ വാഹനങ്ങളും സ്വത്തുക്കളും അവർ വാങ്ങിക്കൂട്ടി. പക്ഷേ, പിന്നീടുണ്ടായ മദ്യദുരന്തം ഹയറുന്നിസയുടെ വിധിയും മാറ്റിക്കുറിച്ചു. കരൾരോഗം പിടിമുറുക്കിയ അവർ ജയിൽജീവിതത്തിനിടെ മരിച്ചു.
2000 ഒക്ടോബർ 21ന് പാറ ക്വാറിയിലും മറ്റും കൂലിപ്പണി കഴിഞ്ഞു പതിവുപോലെ മദ്യപിച്ചവർ വീട്ടിലെത്തിയതു പതിവിലേറെ ക്ഷീണിതരായാണ്. തലേന്നു മദ്യപിച്ചവർ മയക്കംവിട്ടുണരാതെ കിടന്നു. പതിയെ ആളുകൾ തലകറങ്ങിവീഴാൻ തുടങ്ങി. അസ്വസ്ഥതകൾ തോന്നിയവരെ കാണാനെത്തിയ സുഹൃത്തുക്കൾ അവർക്കു പിന്നാലെ കുഴഞ്ഞുവീണു. മരണം നാടിനെ ഇറുക്കിത്തുടങ്ങിയിരുന്നു. അടുത്തതാര്, ഒപ്പം കുടിച്ചതാര് എന്ന പരിഭ്രാന്തിയോടെ ആളുകൾ പരക്കംപാഞ്ഞു. മരണം പെരുകിയതോടെ ആധിയുമേറി. ചികിത്സ തേടാൻ മടിച്ചവരെ ഉറ്റവർ നിർബന്ധിച്ച് ആശുപത്രിയിലാക്കി. ആംബുലൻസുകൾ മെഡിക്കൽ കോളജ് ആശുപത്രിയിലേക്ക് പാഞ്ഞുകൊണ്ടിരുന്നു. ദുരന്തത്തിനിരയായതൊക്കെയും സാധാരണക്കാരാണ്. കല്ലുവാതുക്കലിലും പരിസരത്തുമായി 19 പേർ മരിച്ചു. കഠിനജോലി ചെയ്തു കുടുംബം നോക്കിയിരുന്നവർ. ഗൃഹനാഥൻമാരുടെ മരണത്തോടെ പല കുടുംബങ്ങളും അനാഥമായി. ഹയറുന്നിസയുടെ വീട്ടിലെ സഹായി കല്ലുവാതുക്കൽ പാറയിൽ സ്വദേശി കൗസല്യയാണ് ആദ്യം മരിച്ചത്. ഹയറുന്നിസ മദ്യം തയാറാക്കിയശേഷം ആദ്യം നൽകുന്നതു ‘ടെസ്റ്റർ’ ആയ കൗസല്യയ്ക്കാണെന്നായിരുന്നു അന്നത്തെ ആരോപണം.
പ്രതികൾ
മണിച്ചൻ, ഹയറുന്നിസ, മണിച്ചന്റെ ഭാര്യ ഉഷ, സഹോദരന്മാരായ കൊച്ചനി, വിനോദ് കുമാർ, എന്നിവർ പ്രതികളായിരുന്നു. ഹയറുന്നിസ ജയിൽ ശിക്ഷ അനുഭവിക്കവേ കരൾ വീക്കം മൂലം മരണമടഞ്ഞു. സുരേഷ് കുമാർ, മനോഹരൻ എന്നിവരും പ്രതികളാണ്. നാൽപ്പത്തൊന്നാം പ്രതിയായ സോമന്റെ ശിക്ഷ പിന്നീട് ഇളവുചെയ്തിരുന്നു
മണിച്ചൻ
ഈ കേസിലെ പ്രതിയാണ് മണിച്ചൻ. . പൊടിയരി കഞ്ഞി കച്ചവടക്കാരനിൽ നിന്നും തലസ്ഥാനത്തെ നിയന്ത്രിച്ച അബ്കാരിയായി കണ്ണടച്ച് തുറക്കുന്ന വേഗത്തിലായിരുന്നു ചന്ദ്രനെന്ന മണിച്ചൻറെ വളർച്ച. ചിറയിൻകീഴ് താലൂക്ക് ആശുപത്രിയിലെ രോഗികൾക്കും കൂട്ടിരിപ്പുകാർക്കും പൊടിയരി കഞ്ഞി വിറ്റായിരുന്നു പണ്ടകശാല സ്വദേശി ചന്ദ്രനെന്ന മണിച്ചൻറെ തുടക്കം. പിന്നീട് വ്യാജ വാറ്റായി. ഒരിക്കൽ മണിച്ചൻ എക്സൈസിൻറെ പിടിയിലാവുകയും ചെയ്തു. ജാമ്യത്തിലിറങ്ങിയിട്ടും വാറ്റ് തുടർന്നു. ഇതിനിടെ ഷാപ്പ് നടത്തിപ്പുകാരും, സ്പരിറ്റ് കച്ചവടക്കാരുമായി മണിച്ചൻ നല്ല ബന്ധമുണ്ടാക്കി. ആൻറണി സർക്കാർ ചാരായം നിരോധിച്ചപ്പോൾ കള്ള് ഷാപ്പ് ലേലത്തിലേക്ക് മണിച്ചൻ നീങ്ങി. സുഹൃത്തുമായി കൂട്ടുകൂടി ആദ്യം ചിറയിൻകീഴ് റെയ്ഞ്ച് പിടിച്ചു. പിന്നീട് വർക്കല, വാമനപുരം റെയ്ഞ്ചുകളും മണിച്ചൻറെ കീഴിലായി. കള്ളുഷാപ്പുകൾ വഴി വ്യാജ മദ്യം വിറ്റു. പൊലീസും എക്സൈസും മണിച്ചനെതിരെ അനങ്ങിയില്ല. രാഷ്ട്രീയ- ഉദ്യോഗസ്ഥ സംഘങ്ങളെ മണിച്ചനും സഹോദരൻമാരും നിയന്ത്രിച്ചു. അതിർത്തി കടന്ന് സ്പരിറ്റൊഴുകി. തിരുവനന്തപുരം റെയ്ഞ്ച് കൂടി മണിച്ചൻ പിടിച്ചെടുത്തതിന് പിന്നാലെയാണ് കല്ലുവാതുക്കൽ വിഷമദ്യ ദുരന്തം ഉണ്ടാകുന്നത്. ഒളിവിൽ പോയ മണിച്ചൻ ശത്രുക്കൾക്കെതിരെ ഗൂഢാലോചന ആരോപിച്ചു.
വിഷമദ്യ ദുരന്തക്കേസിലെ മണിച്ചനെ നാഗർകോവിലിൽ നിന്നും അറസ്റ്റു ചെയ്തു. ഇന്ത്യൻ ശിക്ഷാ നിയമം, അബ്കാരി നിയമം എന്നിവ ചാർജ്ജു ചെയ്ത് ജീവപര്യന്തം ശിക്ഷ വിധിച്ചു. സിബി മാത്യൂസിനെ കൊല ചെയ്യാൻ പദ്ധതിയിട്ടതുമായി ബന്ധപ്പെട്ട് മണിച്ചനെ നാല് വർഷം ശിക്ഷ വിധിച്ചിരുന്നു. . പരോളിൽ ഇറങ്ങിയ മണിച്ചൻ ചിറയിൻകീഴ് കൂന്തള്ളൂരിൽ ബീ ടേസ്റ്റി കാറ്ററിങ് യൂണിറ്റ് ആരംഭിച്ചു. കേസിൽ സുപ്രീം കോടതിയിൽ വാദം നടക്കുമ്പോൾ മണിച്ചന്റെ അഭിഭാഷകൻ മണിച്ചന് മാനസാന്തരം സംഭവിച്ചു എന്നും ഇനി മദ്യവിൽപ്പന നടത്തില്ല എന്ന് സത്യവാങ്‌മൂലം നൽകാൻ തയ്യാറാണെന്നും അറിയിച്ചിരുന്നു. മണിച്ചൻ്റെ ഡയറിയിൽ കുടംപുളി സുരക്ക് നൽകുന്ന മാസപടി കണക്കും ഉണ്ടായിരുന്നു.
കേസന്വേഷണം
ഐ.ജി. സിബി മാത്യൂസിന്റെ നേതൃത്വത്തിലുള്ള പ്രത്യേക പോലീസ് സംഘമാണ് കേസന്വേഷിച്ചത്. ഇതെപ്പറ്റി ഒരു ജുഡീഷ്യൽ അന്വേഷണവും പ്രഖ്യാപിക്കപ്പെട്ടിരുന്നു. സിബി മാത്യൂസിനെ കൊല്ലാനും മണിച്ചൻ പദ്ധതിയിട്ടിരുന്നു.
സർക്കാരിനെതിരെ ആരോപണം ഉയർന്നതിനാൽ 90 ദിവസത്തിനകം തന്നെ കുറ്റപത്രം സമർപ്പിക്കപ്പെട്ടു. ഇല്ലെങ്കിൽ പ്രതികൾ ജാമ്യത്തിലിറങ്ങുകയും സാക്ഷികളെ സ്വാധീനിക്കുകയും ചെയ്യുമായിരുന്നു. അന്വേഷണവും ഊർജിതമായിരുന്നു. തെളിവുശേഖരണം കഴിഞ്ഞപ്പോഴേ 90 ദിവസം ആകാറായി. ഉറക്കമുപേക്ഷിച്ചാണ് 3 ദിവസം കൊണ്ടു പ്രശാന്ത് എന്ന പൊലീസ് ഉദ്യോഗസ്ഥൻ കുറ്റപത്രം എഴുതിത്തീർത്തത്. ഒടുവിൽ അദ്ദേഹം തളർന്നതോടെ ഡിവൈഎസ്പി ആയിരുന്ന കെ.കെ. ജോഷ്വ അതു പൂർത്തിയാക്കി. അതുകൊണ്ടു കുറ്റപത്രവും രണ്ടു കൈപ്പടയിലാണെന്നു ജോഷ്വ മുൻപു സൂചിപ്പിച്ചിട്ടുണ്ട്. ആയിരത്തോളം പേജുണ്ടായിരുന്ന കുറ്റപത്രം കോടതി അവസാനിക്കുന്നതിന് 15 മിനിറ്റു മാത്രം മുൻപാണു  സമർപ്പിച്ചത്. അപ്പോൾ തന്നെ കേസിൽ ആയിരത്തോളം സാക്ഷികൾ ഉണ്ടായിരുന്നു. ഇതിലും ചോദ്യം ചെയ്തു. 10000 രേഖകൾ കോടതിയിൽ ഹാജരാക്കി. ഹയറുന്നിസ, മണിച്ചന്റെ സഹോദരന്മാരായ കൊച്ചനി, വിനോദ് എന്നിവരുൾപ്പെടെ 26 പ്രതികളെ കോടതി ശിക്ഷിച്ചു. 4 പ്രതികൾ ദുരന്തത്തിനിരയായി മരിച്ചു. 13 പേർക്കു ജീവപര്യന്തം ശിക്ഷയാണു നൽകിയത്. മണിച്ചന് 43 വർഷത്തെ തടവുകൂടി വിധിച്ചെങ്കിലും പിന്നീട് ഇളവുനൽകി. കീഴ്ക്കോടതി വിധികളുടെ അടിസ്ഥാനത്തിൽ മണിച്ചൻ 30.45 ലക്ഷം രൂപ കെട്ടിവയ്ക്കണമെന്നു സംസ്ഥാന സർക്കാർ സുപ്രീംകോടതിയിൽ ആവശ്യപ്പെട്ടിരുന്നെങ്കിലും പിഴ ഈടാക്കാതെ അടിയന്തരമായി മോചിപ്പിക്കാൻ ഉത്തരവു വന്നു. ഈ കേസുമായി ബന്ധപ്പെട്ട സുപ്രീം കോടതി ചോദിച്ച ഏറ്റവും പ്രധാനപ്പെട്ട കാര്യം ഒരു മനുഷ്യന് പിഴ നൽകാൻ പണമില്ലാത്തതിന്റെ പേരിൽ അയാളെ എങ്ങനെ ദീർഘകാലം ജയിലിൽ ഇടാനാകും എന്നാണ് സംസ്ഥാന സർക്കാരിനോട് ചോദിച്ചത്. മണിച്ചൻ 2022 ഒക്ടോബർ 21ന് ജയിൽമോചിതനായി. മണിച്ചനൊപ്പം ശിക്ഷ അനുഭവിച്ചിരുന്ന സഹോദരങ്ങൾ നേരത്തേ മോചിതരായിരുന്നു. 2017 ഫെബ്രുവരിയിൽ ടി.പി. ചന്ദ്രശേഖരൻ വധക്കേസ് പ്രതികൾക്കൊപ്പം മണിച്ചനും ശിക്ഷയിളവ് നൽകാൻ സർക്കാർ തീരുമാനിച്ചെങ്കിലും വിവാദമായതോടെ ഉപേക്ഷിച്ചു. 2020 ഏപ്രിലിൽ മണിച്ചനടക്കം 33 തടവുകാരെ വിട്ടയക്കാനുള്ള ശുപാർശ സർക്കാർ ഗവർണർക്കയച്ചു. 2020 ജൂൺ 13-ന് മണിച്ചന്റെ മോചനത്തിന് ഗവർണർ അനുമതിനൽകി. നഷ്ടപരിഹാരത്തുക കെട്ടിവെക്കാത്തതിനെത്തുടർന്നാണ് ജയിൽമോചനം വൈകിയത്.
നായനാർ സർക്കാരിനെ പ്രതിക്കൂട്ടിലാക്കിയ വിഷമദ്യദുരന്തം
തെളിവുശേഖരണത്തിലും വിചാരണയിലുമെല്ലാം ശ്രദ്ധേയമായിരുന്നു മദ്യദുരന്ത കേസ്. മരണമൊഴികളായിരുന്നു പ്രധാന തെളിവ്. മറ്റുള്ളവ തേടിപ്പിടിക്കുക പൊലീസിനു ശ്രമകരമായ ജോലിയായിരുന്നു. സ്പിരിറ്റ് കടത്തിയ വാഹനത്തിൽ നിന്ന് ഒരുമാസത്തോളം കഴിഞ്ഞും അഴുക്കിനൊപ്പം മീതൈൽ ആൽക്കഹോളിന്റെ അംശം കണ്ടെത്താനായി. ഫോൺകോളുകൾ കേന്ദ്രീകരിച്ചും അന്വേഷണം നടന്നു. മണിച്ചന്റെ ഗോഡൗണിൽ നിന്ന് ആദായനികുതി വകുപ്പ് പിടിച്ചെടുത്ത ഡയറിയിലെ നേതാക്കളുടെ പേരുകൾ സിപിഎമ്മിനെയും കേരളരാഷ്ട്രീയത്തെയും പിടിച്ചുലച്ചു. ആരോപണം മുഖ്യമന്ത്രിയുടെ ഓഫീസ് വരെ നീണ്ടു. ചിറയിൻകീഴ്, വാമനപുരം, വർക്കല റെയ്ഞ്ചുകൾ നിയന്ത്രിച്ചിരുന്ന അബ്കാരി ചന്ദ്രനെന്ന മണിച്ചനും ഭരണകക്ഷി ഉന്നതതരുമായുള്ള ബന്ധം ഓരോന്നായി പുറത്തുവന്നു. കള്ളഷാപ്പിന്റെ മറവിൽ നടന്ന വ്യാജ വാറ്റിനും മദ്യ കച്ചവടത്തിന് രാഷ്ട്രീയ- ഉദ്യോഗസ്ഥ ഒത്താശയുണ്ടായിരുന്നുവെന്ന് ക്രൈം ബ്ര‍ാഞ്ച് ഐജി സിബി മത്യൂസ് കണ്ടെത്തി. അന്വേഷണ സംഘത്തിന്റെ ഓരോ കണ്ടെത്തലും സർക്കാരിന് തിരിച്ചടിയായി. മാസപ്പടി ഡയറി പിടിച്ചു. മണിച്ചൻ വീട്ടുവളപ്പിൽ സൂക്ഷിച്ചിരുന്ന സ്പരിറ്റ് ശേഖരവും കണ്ടെത്തി. സിപിഎം ജില്ലാ സെക്രട്ടറിയും, എംഎൽഎയും സിപിഐ എംഎൽഎയും ഉൾപ്പെടെ ഉന്നത നിരതന്നെ ഉണ്ടായിരുന്നു മാസപ്പടി ലിസ്റ്റിൽ, മണിച്ചൻ എന്ന അബ്കാരി തഴച്ച് വളർന്നത് സർക്കാർ തണലിലായിരുന്നു എന്ന് പൊതുസമൂഹം തിരിച്ചറിഞ്ഞു. മണിച്ചന്റെ മദ്യക്കച്ചവടത്തിൽ ഉദ്യോഗസ്ഥരും രാഷ്ട്രീയക്കാരും പങ്കുപറ്റിയെന്നു ചൂണ്ടിക്കാട്ടി സംസ്ഥാനസർക്കാരിനെ രൂക്ഷമായി വിമർശിക്കുകയുംചെയ്തു. മാസപ്പടി ഡയറിയിലെ ഉന്നതരേയും വിജിലൻസ് കോടതി വെറുതെ വിട്ടു. അന്നുമിന്നും ഇടതു സർക്കാരിനേറ്റ ഏറ്റവും വലിയ കളങ്കമായി കല്ലുവാതുക്കൽ ദുരന്തം. തുടർന്ന് നടന്ന തെരഞ്ഞെടുപ്പിൽ 40 സീറ്റിലേക്ക് ഇടതുമുന്നണി ഒതുങ്ങാനിടയായതിന്റെ പ്രധാന കാരണവും മദ്യ ദുരന്തമായിരുന്നു.
അവലംബം
വർഗ്ഗം:കൊല്ലം ജില്ലയിൽ നടന്ന ദുരന്തസംഭവങ്ങൾ വർഗ്ഗം:ദുരന്തസംഭവങ്ങൾ
സെർവർ-സൈഡ്
ഒരു കമ്പ്യൂട്ടർ നെറ്റ്‌വർക്കിലെ ക്ലയന്റ്-സെർവർ ബന്ധത്തിൽ സെർവർ നടത്തുന്ന പ്രവർത്തനങ്ങളെ സെർവർ സൈഡ് സൂചിപ്പിക്കുന്നു.
പൊതുവായ ആശയങ്ങൾ
സാധാരണഗതിയിൽ, ഒരു വെബ് സെർവർ പോലുള്ള ഒരു കമ്പ്യൂട്ടർ ആപ്ലിക്കേഷനാണ് സെർവർ, അത് ഒരു വിദൂര സെർവറിൽ പ്രവർത്തിക്കുന്നു, ഉപയോക്താവിന്റെ പ്രാദേശിക കമ്പ്യൂട്ടർ, സ്മാർട്ട്ഫോൺ അല്ലെങ്കിൽ മറ്റ് ഉപകരണങ്ങളിൽ നിന്ന് എത്തിച്ചേരാനാകും. ക്ലയന്റിലേക്ക് ലഭ്യമല്ലാത്ത വിവരങ്ങളിലേക്കോ പ്രവർത്തനത്തിലേക്കോ ആക്‌സസ്സ് ആവശ്യമുള്ളതിനാലോ ക്ലയന്റ് ഭാഗത്ത് അത്തരം പ്രവർത്തനങ്ങൾ നടത്തുന്നത് മന്ദഗതിയിലുള്ളതോ വിശ്വസനീയമല്ലാത്തതോ സുരക്ഷിതമല്ലാത്തതോ ആയതിനാൽ ഓപ്പറേഷനുകൾ സെർവർ-സൈഡ് വഴി നടത്താം.
സ്റ്റാൻഡേർഡ് പ്രോട്ടോക്കോളുകൾ ഉപയോഗിച്ച് പരസ്പരം ആശയവിനിമയം നടത്തുന്ന സൗജന്യ അല്ലെങ്കിൽ വാണിജ്യ വെബ് സെർവറുകൾ, വെബ് ബ്രൗസറുകൾ എന്നിവ പോലുള്ള ക്ലയന്റ്, സെർവർ പ്രോഗ്രാമുകൾ സാധാരണയായി ലഭ്യമായവയായിരിക്കാം. അല്ലെങ്കിൽ, പ്രോഗ്രാമർമാർക്ക് സ്വന്തമായി സെർവർ, ക്ലയന്റ്, കമ്മ്യൂണിക്കേഷൻ പ്രോട്ടോക്കോൾ എന്നിവ എഴുതാം, അത് പരസ്പരം മാത്രം ഉപയോഗിക്കാൻ കഴിയും.
കമ്പ്യൂട്ടർ സുരക്ഷ
ഒരു കമ്പ്യൂട്ടർ‌ സുരക്ഷാ സന്ദർഭത്തിൽ‌, സെർ‌വർ‌-സൈഡ് കേടുപാടുകൾ‌ അല്ലെങ്കിൽ‌ ആക്രമണങ്ങൾ‌ ഒരു സെർ‌വർ‌ കമ്പ്യൂട്ടർ‌ സിസ്റ്റത്തിൽ‌, ക്ലയൻറ് ഭാഗത്തേക്കോ അല്ലെങ്കിൽ‌ രണ്ടിനുമിടയിലോ സംഭവിക്കുന്നതിനെ സൂചിപ്പിക്കുന്നു. ഉദാഹരണത്തിന്, സെർവറിന്റെ ഡാറ്റാബേസിലെ ഡാറ്റയിലേക്ക് അനധികൃതമായി മാറ്റം വരുത്തുന്നതിനോ അല്ലെങ്കിൽ അനധികൃതമായി പ്രവേശിക്കുന്നതിനോ ഒരു ആക്രമണകാരി ഒരു വെബ് ആപ്ലിക്കേഷനിൽ ഒരു എസ്.ക്യു.എൽ. ഇഞ്ചക്ഷൻ വൾനറബിലിറ്റി ഉപയോഗപ്പെടുത്താം. പകരമായി, ആക്രമണകാരിക്ക് അടിസ്ഥാന ഓപ്പറേറ്റിംഗ് സിസ്റ്റത്തിലെ കേടുപാടുകൾ ഉപയോഗിച്ച് ഒരു സെർവർ സിസ്റ്റത്തിലേക്ക് കടന്നേക്കാം, തുടർന്ന് സെർവറിന്റെ അംഗീകൃത അഡ്മിനിസ്ട്രേറ്റർമാർക്ക് സമാനമായ രീതിയിൽ ഡാറ്റാബേസും മറ്റ് ഫയലുകളും ആക്സസ് ചെയ്യാൻ കഴിയും ക്ലയന്റ് അഭ്യർത്ഥനകളോട് പ്രതികരിക്കുന്നവയും അറ്റകുറ്റപ്പണി ചുമതലകൾ പോലുള്ള ക്ലയന്റ് ഇതര പ്രവർത്തനങ്ങളും സെർവർ സൈഡ് പ്രവർത്തനങ്ങളിൽ ഉൾപ്പെടുന്നു.
ഉദാഹരണങ്ങൾ
ഡിസ്ട്രിബൂട്ടഡ് കംപ്യൂട്ടിംഗ് പ്രോജക്റ്റുകളായ സെറ്റി@ഹോം, ഗ്രേറ്റ് ഇൻറർനെറ്റ് മെർസൻ പ്രൈം സെർച്ച് എന്നിവയുടെ കാര്യത്തിൽ, ഭൂരിഭാഗം പ്രവർത്തനങ്ങളും ക്ലയന്റ് ഭാഗത്തുണ്ടാകുമ്പോൾ, ക്ലയന്റുകളെ ഏകോപിപ്പിക്കുന്നതിനും വിശകലനം ചെയ്യുന്നതിനും സ്വീകരിക്കുന്നതിനും സംഭരിക്കുന്നതിനും വേണ്ടി ഡാറ്റ അയയ്ക്കുന്നതിന് സെർവറുകൾക്ക് ഉത്തരവാദിത്തമുണ്ട്. റിസൾട്സ്, പ്രോജക്റ്റ് അഡ്മിനിസ്ട്രേറ്റർമാർക്ക് റിപ്പോർട്ടിംഗ് പ്രവർത്തനം നൽകുക മുതലായവയും ഉൾപ്പെടുന്നു. ഗൂഗിൾ എർത്ത് പോലുള്ള ഇൻറർനെറ്റിനെ ആശ്രയിച്ചുള്ള ഉപയോക്തൃ ആപ്ലിക്കേഷന്റെ കാര്യത്തിൽ, മാപ്പ് ഡാറ്റയുടെ അന്വേഷണവും പ്രദർശനവും ക്ലയന്റ് ഭാഗത്ത് നടക്കുമ്പോൾ, മാപ്പ് ഡാറ്റയുടെ സ്ഥിരമായ സംഭരണം, ക്ലയന്റിലേക്ക് മടക്കിനൽകുന്നതിനായി ഉപയോക്തൃ ചോദ്യങ്ങൾ മാപ്പ് ഡാറ്റയിലേക്ക് നൽകി പരിഹരിക്കുക തുടങ്ങിയവയുടെ ഉത്തരവാദിത്തം സെർവറിനാണ്.
വേൾഡ് വൈഡ് വെബിന്റെ പശ്ചാത്തലത്തിൽ, സാധാരണയായി കാണുന്ന സെർവർ സൈഡ് കമ്പ്യൂട്ടർ ഭാഷകളിൽ ഇവ ഉൾപ്പെടുന്നു:
ട്രിപ്പോളി അന്താരാഷ്ട്ര വിമാനത്താവളം
ലിബിയയുടെ തലസ്ഥാന നഗരമായ ട്രിപ്പോളിയിൽ സ്ഥിതി ചെയ്യുന്ന വിമാനത്താവളമാണ് ട്രിപ്പോളി അന്താരാഷ്ട്ര വിമാനത്താവളം. മധ്യ ട്രിപ്പോളിയിൽ നിന്നും 24 കിലോമീറ്റർ മാറി ഖസ്ർ ബിൻ ഘഷീറിൽ ആണ് സ്ഥിതി ചെയ്യുന്നത്.
അവലംബം
വർഗ്ഗം:ആഫ്രിക്കയിലെ വിമാനത്താവളങ്ങൾ
ഫെറൻ കോറോമിനാസ്
ഒരു സ്പാനിഷ് ഫുട്ബോൾ കളിക്കാരനാണ് ഫെറൻ കോറോമിനാസ് (ജനനം: ജനുവരി 5, 1983). നിലവിൽ ഫെറൻ ഇന്ത്യൻ സൂപ്പർ ലീഗിൽ എഫ്. സി. ഗോവയിൽ മുൻനിര താരമായി കളിക്കുന്നുണ്ട്. ഇന്ത്യൻ സൂപ്പർ ലീഗ് 2017-18 ലെ സുവർണ്ണ പാദുകം അവാർഡ് ഫെറൻ സ്വന്തമാക്കി.
പ്രൊഫഷണൽ കരിയറിലെ ഭൂരിഭാഗവും ഫെറൻ എസ്പാന്യോൾ ഫുട്‌ബോൾ ക്ലബ്ബിൽ ചെലവഴിച്ചു. 200 മത്സരങ്ങളിൽ നിന്ന് 24 ഗോളുകൾ നേടി.
അവലംബം
വർഗ്ഗം:1983-ൽ ജനിച്ചവർ വർഗ്ഗം:ഇന്ത്യൻ സൂപ്പർ ലീഗ് കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:സ്പാനിഷ് ഫുട്ബോൾ കളിക്കാർ
ഇവ അമൂറി
ഇവ മരിയ ഒലിവിയ അമൂറി മാർട്ടിനോ (ജനനം: മാർച്ച് 15, 1985) ഒരു അമേരിക്കൻ ചലച്ചിത്ര, ടെലിവിഷൻ നടിയാണ്.
ജീവിതരേഖ
അമൂറി മാർട്ടിനോ, ന്യൂയോർക്ക് സിറ്റിയിൽ ഇറ്റാലിയൻ സംവിധായകനായ ഫ്രാൻകോ അമുറിയുടേയും, അമേരിക്കൻ അഭിനേത്രിയായ സൂസൻ സരാൻഡന്റേയും (അവരുടെ മാതാവിന്റെ വംശപരമ്പര ഇറ്റാലിയൻ ആയിരുന്നു) പുത്രിയായി ജനിച്ചു. ജാക്ക്, മൈൽസ് എന്നിങ്ങനെ മാതാവിന്റെ ഭാഗത്തുനിന്നുള്ള രണ്ട് അർദ്ധസഹോദരന്മാരും അവർക്കുണ്ട്. മാൻഹാട്ടനിലെ ഫ്രണ്ട്സ് സെമിനാരിയിൽ മിഡിൽ സ്കൂൾ പഠനം നടത്തിയ അമൂറി ന്യൂയോർക്കിലെ ബ്രൂക്ൿ‍ലിനിലെ സെയിന്റ് ആൻസ് സ്കൂളിൽനിന്നും ബ്രൌൺ സർവ്വകലാശാല യിൽനിന്നുമായി ബിരുദം നേടുകയും ചെയ്തു.
അവലംബം
വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ അഭിനേതാക്കൾ വർഗ്ഗം:1985-ൽ ജനിച്ചവർ വർഗ്ഗം:മാർച്ച് 15-ന് ജനിച്ചവർ
നിഷ അഗർവാൾ
ജീവിതരേഖ
മഹാരാഷ്ട്രയിലെ മുംബൈ നഗരത്തിൽ സുമൻ അഗർവാളിന്റേയും വിനയ് അഗർവാളിന്റേയും മകളായി ജനിച്ചു. ദക്ഷിണേന്ത്യൻ ചലച്ചിത്രനടിയായ കാജൽ അഗർവാൾ നിഷയുടെ സഹോദരിയാണ്. മുംബൈയിലെ സെയിന്റ് ആൻസ് ഹൈസ്ക്കൂളിൽ നിന്ന് സ്ക്കൂൾ വിദ്യാഭ്യാസം നേടി. മുംബൈയിലെ ജയ്ഹിന്ദ് കോളേജിൽ നിന്നും കിഷിൻഖണ്ഡ് ചെല്ലാരം കോളേജിൽ നിന്നും ആണ് ബിരുദം നേടിയത്. 2013 ഡിസംബർ 28 ന് മുംബൈയിലെ ബിസിനസുകാരനായ കരൺ വലേചയാണ് നിഷയെ വിവാഹം കഴിച്ചത്.
ചലച്ചിത്രരംഗം
സഹോദരി കാജൽ അഗർവാൾ ദക്ഷിണേന്ത്യൻ ചലച്ചിത്രനടിയാണ്. 2010-ൽ കാജൽ അഗർവാൾന്റെ കൂടെ നിഷയും തന്നോടൊപ്പം ഒരു തെലുങ്കു സിനിമയിൽ അഭിനയിക്കുന്നുണ്ടെന്ന് പറയുകയുണ്ടായി. കാജൽ ഷൂട്ടിംഗിനുപോകുമ്പോഴെല്ലാം നിഷയും ഒപ്പം കൂടാറുണ്ടായിരുന്നു. സെറ്റിൽ പെട്ടെന്നു തന്നെ നിഷ ശ്രദ്ധിക്കപ്പെട്ടു. ഒരു ഡയറക്ടർ കാജലിനോടൊപ്പം നിഷയുടെ സ്റ്റിൽഫോട്ടോകൾ ഒരു മാഗസിനിൽ കാണാനിടയായി. തുടർന്ന് ചലച്ചിത്ര ലോകത്തിലേയ്ക്ക് കടന്നുവരികയും യെമെയിൻടി ഈ വേല എന്ന നിഷയുടെ ആദ്യ ചലച്ചിത്രം ബോക്സ്ഓഫീസ് വിജയം നേടുകയും ചെയ്തു. അവളുടെ അഭിനയം ചലച്ചിത്രലോകത്തിലുള്ളവർ പുകഴ്ത്തുകയുണ്ടായി.
അവളുടെ അടുത്ത സിനിമ 2011-ൽ റിലീസ് ചെയ്തതും പരശുരാം സംവിധാനം ചെയ്ത തെലുങ്കു ചലച്ചിത്രമായ സോളോ ആയിരുന്നു. നര രോഹിത് ആയിരുന്നു ഇതിലെ നായകൻ. നിഷ അഗർവാൾ തന്റെ അഭിനയത്തിലുള്ള കഴിവ് തെളിയിച്ച സിനിമയായിരുന്നു ഇത്. വൈഷ്ണവി എന്ന കഥാപാത്രത്തെയാണ് ഇതിൽ നിഷ അഭിനയിച്ചത്. ഈ ചലച്ചിത്രം ഹാത്താ ദരി ചാലൂത്ത എന്ന പേരിൽ ഒറിയയിലേയ്ക്ക് പുനർനിർമ്മാണം നടത്തിയിട്ടുണ്ട്.
2012 മേയ് 25 ന് റിലീസ് ചെയ്ത് പ്രേം നിസാർ സംവിധാനം ചെയ്ത ഇഷ്ടം എന്ന തമിഴ് ചലച്ചിത്രത്തിൽ സന്ധ്യ എന്ന കഥാപാത്രത്തെയാണ് നിഷ അഭിനയിച്ചത്. ഇതിലെ നായകൻ വിമൽ ആയിരുന്നു. യെമെയിണ്ടി ഈ വേള എന്ന തെലുങ്ക് ചലച്ചിത്രത്തിന്റെ പുനഃനിർമ്മാണമായിരുന്നു ഈ ചലച്ചിത്രം. ബോക്സാഫീസിൽ വമ്പിച്ച പരാജയമായിരുന്നു ഈ തമിഴ് ചലച്ചിത്രം.
2013 മേയ് 10 ന് റിലീസ് ചെയ്ത് പിള്ള സമീന്ദാർ എന്നറിയപ്പെടുന്ന ജി അശോക് സംവിധാനം ചെയ്ത സുകുമരുതു എന്ന തെലുങ്ക് ചലച്ചിത്രത്തിൽ ശങ്കരി എന്ന ഗ്രാമീണ പെൺകുട്ടിയുടെ കഥാപാത്രത്തെയാണ് നിഷ അഭിനയിച്ചത്. ഇതിലെ നായകൻ ആദി ആയിരുന്നു. 2013 ജൂൺ 14 ന് റിലീസ് ചെയ്ത് ഭാനുശങ്കർ സംവിധാനം ചെയ്ത സരതഗ അമെയിതോ എന്ന തെലുങ്ക് ചലച്ചിത്രത്തിൽ ഗീത എന്ന കഥാപാത്രത്തെയാണ് നിഷ അഭിനയിച്ചത്. ഇതിലെ നായകൻ വരുൺ സന്ദേഷ് ആയിരുന്നു. യെമെയിണ്ടി ഈ വേള പരാജയമായിരുന്നെങ്കിലും ഈ ചലച്ചിത്രം വിജയമായിരുന്നു.
2014 സെപ്തംബർ 5 ന് റിലീസ് ചെയ്ത് ജോണി അന്തോണി സംവിധാനം ചെയ്ത ഭയ്യാ ഭയ്യാ എന്ന മലയാളം ചലച്ചിത്രത്തിൽ ഒരു മുൻമന്ത്രിയുടെ മകളായി ഏയ്ഞ്ചൽ'' എന്ന വിദ്യാഭ്യാസവും തലക്കനവുമുള്ള പെൺകുട്ടിയുടെ കഥാപാത്രത്തെയാണ് നിഷ അഭിനയിച്ചത്. ഇതിലെ നായകൻ കുഞ്ചാക്കോ ബോബൻ ആയിരുന്നു. കസിൻ എന്ന മറ്റൊരു മലയാള സിനിമയിലും അഭിനയിച്ചിരുന്നു. 2014ഡിസംബർ 19 ന് റിലീസ് ചെയ്ത് വൈശാഖ് സംവിധാനം ചെയ്ത ഈ മലയാളം ചലച്ചിത്രത്തിൽ നിഷ മല്ലിക എന്ന കഥാപാത്രത്തെയാണ് അഭിനയിച്ചത്.
ഈ തലമുറ ഇങ്ങനെ
രാജൻറെ നിർമ്മാണത്തിൽ റോച്ചി അലക്സ് സംവിധാനം ചെയ്ത് 1985 ലെ ഇന്ത്യൻ മലയാള ചിത്രമാണ് ഈ തലമുറ ഇങ്ങനെ. ഈ ചിത്രത്തിൽ മേനക, പ്രതാപചന്ദ്രൻ, സുകുമാരൻ, കുതിരവട്ടം പപ്പു എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ജി ദേവരാജനാണ് ചിത്രത്തിലെ ഗാനങ്ങൾക്ക് സംഗീതം നിർവ്വഹിച്ചത്.
ഗാനങ്ങൾ
ജി. ദേവരാജനാണ് സംഗീതം, പൂവചൽ ഖാദർ വരികൾ.
പുറംകണ്ണികൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1985-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:പൂവച്ചൽ-ദേവരാജൻ ഗാനങ്ങൾ വർഗ്ഗം:പൂവച്ചൽ ഖാദറിന്റെ ഗാനങ്ങൾ വർഗ്ഗം:എ. സുകുമാരൻ ചിത്രസംയോജനം നിർവ്വഹിച്ച ചലച്ചിത്രങ്ങൾ വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
ഭജരേ ഭജ മാനസ രാമം
ത്യാഗരാജസ്വാമികൾ സംസ്കൃതഭാഷയിൽ രചിച്ചിരിക്കുന്ന ഒരു കർണ്ണാടകസംഗീതകൃതിയാണ് ഭജരേ ഭജ മാനസ രാമം. കാനഡ രാഗത്തിൽ ത്രിപുടതാളത്തിലാണ് ഈ കൃതി ചിട്ടപ്പെടുത്തിയിരിക്കുന്നത്.
പല്ലവി
ഭജരേ ഭജ മാനസ രാമം (ഭജരേ)
അനുപല്ലവി
അജമുഖ ശുക വിനുതം ശുഭചരിതം (ഭജരേ)
ചരണം 1
നിർമിത ലോകം നിർജിത ശോകം പാലിതമുനിജനം അധുനാപപാകം (ഭജരേ)
ചരണം 2
ശങ്കരമിത്രം ശ്യാമഗാത്രം കിങ്കര ജനഗണ താപത്രയ തമോമിത്രം (ഭജരേ)
ചരണം 3
ഭൂസമ ശാന്തം ഭൂജാ കാന്തം വാരം അഖിലദം ത്യാഗരാജഹൃദ്ഭാന്തം (ഭജരേ)
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:കാനഡ രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:ത്രിപുട താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
കണ്ണുകെട്ടിക്കളി
കണ്ണുപൊത്തി കളി അല്ലെങ്കിൽ കണ്ണുകെട്ടിക്കളി കുട്ടികൾ കളിക്കുന്ന ഒരു കളിയാണ്.
കളിക്കുന്ന രീതി
ഒരു തട്ടം എടുത്ത് കണ്ണ് മൂടിക്കെട്ടണം. കണ്ണ് കെട്ടിയ ആളെ മൂന്ന് തവണ കറക്കണം. പിന്നീട് എല്ലാവരും വിട്ടുനിൽക്കണം. കണ്ണ് കെട്ടിയ ആൾ ആരെയെങ്കിലും തൊട്ടാൽ അടുത്തത് ആ തൊടുന്ന ആളായിരിക്കും കണ്ണ് കെട്ടേണ്ടത്.
ലൂ ഹെൻറി ഹൂവർ
ലൂ ഹെൻഡ്രി ഹൂവർ (ജീവിതകാലം: മാർച്ച് 29, 1874 – ജനുവരി 7, 1944) അമേരിക്കൻ ഐക്യനാടുകളുടെ പ്രസിഡൻറായിരുന്ന ഹെർബർട്ട് ഹൂവറുടെ പത്നിയും 1929 മുതൽ 1933 വരെയുള്ള കാലഘട്ടത്തിൽ ഐക്യനാടുകളുടെ പ്രഥമവനിതയായിരുന്നു.
ഭൂതത്വശാസ്ത്രജ്ഞനും മൈനിംഗ് എൻജീനീയറമായിരുന്ന ഹെർബട്ട് ഹൂവറെ വിവാഹം കഴിച്ചിതിനു ശേഷമുള്ള കാലഘട്ടത്തിൽ അവർ അദ്ദേഹത്തോടൊപ്പം ദേശവ്യാപകമായി ചൈനയിലെ ഷാങ്ഘായി ഉൾപ്പെടെയുള്ള പ്രദേശങ്ങളിലേയ്ക്കു യാത്രകൾ നടത്തുകയും പല ഭാഷകളെക്കുറിച്ച് ശാസ്ത്രീയഗവേഷണങ്ങൾ നടത്തി ഒരു ഭാഷാപരിജ്ഞാനിയായി മാറുകയും ചെയ്തു. ചൈനീസ് ഭാഷയിൽ അതിയായ നൈപുണ്യമുണ്ടായിരുന്ന അവർ ആ ഭാഷ വളരെ നന്നായി സംസാരിച്ചിരുന്നു. ഏഷ്യൻഭാഷ സംസാരിക്കാനറിയാവുന്നതായ ഒരേയൊരു പ്രഥമവനിതയായിരുന്നു അവർ. ദേശവ്യാപകമായി റേഡിയോ ബ്രോഡ്കാസ്റ്റ് നടത്തിയിരുന്ന ആദ്യ പ്രഥമവനിതയായിരുന്നു ലൂ ഹെൻഡ്രി ഹൂവർ.
അവലംബം
വർഗ്ഗം:1874-ൽ ജനിച്ചവർ വർഗ്ഗം:1944-ൽ മരിച്ചവർ വർഗ്ഗം:അമേരിക്കൻ ഐക്യനാടുകളുടെ പ്രഥമവനിതകൾ
ജി സ്‌പോട്ട്
സ്ത്രീയുടെ ലൈംഗിക വികാരങ്ങളുടെ കേന്ദ്രമാണ് ജി സ്‌പോട്ട്. യോനിയുടെ ഉൾഭാഗത്ത് മുൻഭിത്തിയിൽ യോനീകവാടത്തിൽ നിന്നും ഏതാണ്ട് രണ്ടര ഇഞ്ച് താഴെയായിട്ടാണ് ജി സ്പോട്ട് ഒളിച്ചിരിക്കുന്നതെന്ന് ഗവേഷകർ പറയുന്നു. ഒരു പയർമണിയുടെ ആകൃതിയിലും വലിപ്പത്തിലുമുള്ള കോശങ്ങളുടെ കൂട്ടം ആണിത്. സ്ത്രീകൾ ലൈംഗികമായി ഉത്തേജിതരാകുമ്പോൾ മാത്രമാണ് ഈ ടിഷ്യു വികസിച്ച് പയർമണിയുടെ രൂപത്തിലാകുന്നത്. സ്ത്രീയുടെ ജി-സ്പോട്ട് എവിടെയാണെന്ന് കണ്ടെത്താനും ഉത്തേജിപ്പിക്കാനും മറ്റൊരാൾക്കാണ് എളുപ്പത്തിൽ സാധിക്കുകയെന്ന് സെക്സോളജിസ്റ്റുകൾ പറയുന്നു.
ഉത്തേജിതയായ സ്ത്രീയുടെ യോനിയിൽ വേണ്ടത്ര ലൂബ്രിക്കേഷൻ സംഭവിച്ചു കഴിഞ്ഞാൽ നടുവിരലോ ചൂണ്ടുവിരലോ (രണ്ടും കൂടിയോ) യോനീനാളത്തിലേക്ക് പ്രവേശിപ്പിച്ച് മുകൾഭാഗത്തായി പയർമണിയുടെ ആകൃതിയിൽ ജി സ്പോട്ട് കണ്ടെത്താനാകും. കൈവിരലുകൾ കൊണ്ട് പരതിയാൽ യോനീഭിത്തിയിൽ മറ്റ് ഭാഗങ്ങളേക്കാൾ പരുപരുത്ത, കട്ടിയുള്ള ഒരു ചെറിയ ഇടമായി ഇത് അനുഭവപ്പെടും. ജി-സ്പോട്ട് ഉത്തേജിപ്പിക്കപ്പെടുമ്പോൾ ചിലപ്പോൾ മൂത്രശങ്കയുണ്ടായേക്കാം. എന്നാൽ സെക്കൻഡുകൾക്കുള്ളിൽ അത് ഒഴിഞ്ഞുപോകുകയും ലഭ്യമാകുന്ന ഉത്തേജനത്തിന്റെ തീവ്രതയനുസരിച്ച് ക്രമേണ രതിമൂർച്ഛയിലെത്തുകയും ചെയ്യുന്നു.
പേര് വന്ന വഴി
ജി സ്‌പോട്ട് എന്ന പ്രയോഗം മിക്കവർക്കും അറിയുന്നുണ്ടാകും. എന്നാൽ എങ്ങനെയാണ് ആ പേര് വന്നത് എന്ന് അധികമാർക്കും അറിയുന്നുണ്ടാവില്ല. ഏണസ്റ്റ് ഗ്രെഫൻബർഗ് എന്ന ജർമൻ ഗൈനക്കോളജിസ്റ്റിന്റെ പേരിനെ ബഹുമാനിച്ചുകൊണ്ടാണ് ജി സ്‌പോട്ട് എന്ന പേര് കൊടുത്തത്.
ജി സ്പോട്ടിൻറ്റെ കൂടുതൽ വിവരങ്ങൾ
1982ൽ അമേരിക്കയിലേക്ക് ഈ ജി-സ്‌പോട്ട് എന്ന പദവും ഇതിന്റെ ചർച്ചകളും കടന്നു വന്നു. ദി ജി-സ്‌പോട്ട് ആൻഡ് റീസന്റ് ഡിസ്‌കവറീസ് എബൗട്ട് ഹ്യൂമൺ സെക്ഷ്യൂലിറ്റി എന്ന പുസ്തകത്തിലൂടെയായിരുന്നു അമേരിക്കയിൽ ഇത് ചർച്ചയാവുന്നത്. ലൈംഗിക സംതൃപ്തിയിലെത്തുന്നതിന് പിന്നെ ഈ ജി-സ്‌പോട്ട് തിരഞ്ഞുള്ള പോക്കായിരുന്നു.
പിന്നീടങ്ങോട്ട് ജി-സ്‌പോട്ടുമായി ബന്ധപ്പെട്ട് മാഗസിനുകളും ബുക്കുകളുമെല്ലാം നിരവധി പുറത്തിറങ്ങി. ജി-സ്‌പോട്ടിന് തിരിച്ചറിയാനാവാത്ത ഒരു രഹസ്യമാക്കി വെച്ചായിരുന്നു ഇവയെല്ലാം എഴുതിയത്. കൂടുതൽ സംതൃപ്തി അനുഭവിക്കാനുള്ള ടിപ്‌സുകളും നിർദ്ദേശങ്ങളുമെല്ലാം ജി-സ്‌പോട്ടുമായി ബന്ധപ്പെടുത്തി പിന്നാലെ വന്നു. സ്ത്രീകളിൽ തന്നെ ഇതുമായി ബന്ധപ്പെട്ട് വ്യത്യസ്ത അഭിപ്രായങ്ങളാണ് ഉള്ളത്. ചിലർ ജി-സ്‌പോട്ട് എന്നത് യാതാർഥ്യമാണെന്ന് തറപ്പിച്ചു പറയുമ്പോൾ മറ്റുചിലർക്ക് അതിൽ വ്യക്തതയില്ല. മറ്റു ചിലർ അതിനെ പൂർണമായും നിഷേധിക്കുന്നു. നല്ല സെക്‌സിന് അതൊരു അളവുകോലായി കാണുന്നതിൽ അസ്വസ്ഥരാകുന്ന ചിലരുമുണ്ട്. ജി-സ്‌പോട്ട് കണ്ടെത്താൻ സാധിച്ചില്ലെങ്കിൽ ലൈംഗിക സുഖം ലഭിക്കാതെ പോകുന്ന സ്ത്രീകളുമുണ്ട്. ലൈംഗികബന്ധത്തിൽ ഏർപ്പെടുമ്പോൾ ജി-സ്‌പോട്ട് കണ്ടെത്താനുള്ള ശ്രമം പുരുഷന്മാരിലും അസ്വസ്ഥത തീർക്കുന്നു. ജി-സ്‌പോട്ട് കണ്ടെത്താനായില്ലെങ്കിൽ പങ്കാളിക്ക് പൂർണ സംതൃപ്തി നേടിക്കൊടുക്കാൻ സാധിച്ചില്ല എന്ന ചിന്തയും പലരേയും പിടികൂടിയിരുന്നു.
പ്രവർത്തനം
ലൈംഗിക വികാരമുണ്ടാകുമ്പോൾ പുരുഷ ലിംഗം ഉദ്ധരിക്കുന്നതിന് സമാനമായ ശാരീരിക പ്രവർത്തനങ്ങൾ സ്ത്രീകളിലും ഉണ്ടാകും. ഉത്തേജനത്തെ തുടർന്ന് ഭഗശ്നികാ കാണ്ഠത്തിലെ(clitoral shaft) രക്തയോട്ടം കൂടുകയും ആ ഭാഗം മുഴയ്ക്കുകയും ചെയ്യുന്നു. ഈ മുഴപ്പ് യോനീഭിത്തിയിലും പ്രതിഫലിക്കുന്നു. യോനീഭിത്തിയിൽ ഇപ്രകാരം സൃഷ്ടിക്കപ്പെടുന്ന മുഴയാണ് ജി സ്പോട്ട്. ഭഗശ്നികാ കാണ്ഠം യോനീഭിത്തിയുടെ വളരെ അടുത്തല്ലെങ്കിൽ ഈ വീക്കം വിരലുകൾ കൊണ്ട് സ്പർശിച്ചറിയാൻ കഴിയണമെന്നില്ല. ചില സ്ത്രീകൾക്ക് ജി സ്പോട്ട് ഉത്തേജനത്തിന്റെ സുഖാനുഭവം അറിയാൻ കഴിയാത്തതിന് കാരണം ഇതാണ്. എന്നാൽ മറ്റു ചിലരുടെ ഭഗശ്നികയിലെ നാഡികൾ യോനീഭിത്തിയുടെ വളരെ അടുത്ത് സംഗമിക്കുന്നതിനാൽ ജി സ്പോട്ട് വളരെ പ്രകടമായി കാണുകയും ഉത്തേജനം സാധ്യമാവുകയും ചെയ്യുന്നു.
അവലംബം
വർഗ്ഗം:ശരീരശാസ്ത്രം വർഗ്ഗം:ലൈംഗികത
കേരള മുനിസിപ്പൽ ആൻഡ് കോർപ്പറേഷൻ സ്റ്റാഫ് യൂണിയൻ
കേരളത്തിലെ നഗരസഭാ ജീവനക്കാരുടെ സംഘടനകളിലൊന്നാണ് കേരള മുനിസിപ്പൽ ആൻഡ് കോർപ്പറേഷൻ സ്റ്റാഫ് യൂണിയൻ. 1959-ലാണ് ഈ സംഘടന രൂപം കൊണ്ടത്.
അവലംബം
വർഗ്ഗം:കേരളത്തിലെ സംഘടനകൾ
ടൈറ്റാനിസ്
മൺ മറഞ്ഞു പോയ പറക്കാൻ കഴിവില്ലാതിരുന്ന ഒരിനം വലിയ പക്ഷിയാണ് ടൈറ്റാനിസ്. ഇവ ജീവിച്ചിരുന്നത് വടക്കേ അമേരിക്കയിൽ ആണ്. ഫോരുശ്രഹസിധെ എന്ന കുടുംബത്തിൽ പെട്ട പക്ഷിയാണ് ഇവ. പ്ലിയോസീൻ ഭൗമയുഗത്തിൽ ജീവിച്ചിരുന്ന ഇവ പ്ലീസ്റ്റോസീൻ കാലഘട്ടത്തിന്റെ തുടക്കത്തിൽ നാമാവശേഷമായി.
ശരീര ഘടന
ഏകദേശം 2.5 മീറ്റർ ഉയരവും 150 കിലോ ഗ്രാം ഭാരവും ഉണ്ടായിരുന്നു ഇവയ്ക്ക്. ഗേറ്റ് പ്രകാരം ഇവയുടെ വേഗത 65 കി മി / മണികൂർ ആണ്. പറക്കാൻ സാധിക്കാത്ത വളരെ ചെറിയ ചിറക്കുകൾ ആയിരുന്നു ഇവയ്ക്കുണ്ടായിരുന്നത്.
അവലംബം
വർഗ്ഗം:വംശനാശം സംഭവിച്ച പക്ഷികൾ വർഗ്ഗം:പറക്കാത്ത പക്ഷികൾ വർഗ്ഗം:വംശനാശം സംഭവിച്ച പറക്കാത്ത പക്ഷികൾ
അയോയുഗം
പണിയായുധങ്ങളും മറ്റ് ഉപകരണങ്ങളും നിർമ്മിക്കുന്നതിന് ഇരുമ്പ് (അയസ്സ്) ഉപയോഗിച്ചുതുടങ്ങിയതുമുതലുള്ള കാലഘട്ടമാണ് അയോയുഗം(ഇരുമ്പുയുഗം). സാംസ്കാരിക പുരോഗതി പണിയായുധങ്ങളെ അവലംബിച്ചിരിക്കുന്നതുകൊണ്ട് ഓരോ ദശയിലെയും ആയുധങ്ങളെ ആസ്പദമാക്കി, മനുഷ്യന്റെ സാംസ്കാരിക ചരിത്രത്തെ ശിലായുഗം, വെങ്കലയുഗം, അയോയുഗം എന്നിങ്ങനെ വിഭജിച്ചിരിക്കുന്നു. ശിലായുഗത്തിന്റെയും താമ്രയുഗത്തിന്റെയും തുടർച്ചയാണ് അയോയുഗം. സി.ജെ. തോംപ്സൻ ആണ് ഈ വിഭജനം നടത്തിയത് (1836). പ്രാചീന സംസ്കാരകേദാരങ്ങളായിരുന്ന ലോകവിഭാഗങ്ങളിൽ മാത്രമേ ഈ വിഭജനത്തിനു പ്രസക്തിയുള്ളു.
അലൻസ് ഇല്ലസ്‌ട്രേറ്റഡ് എഡിഷൻ ഓഫ് ടൈനെസൈഡ് സോംഗ്സ് ആൻഡ് റീഡിംഗ്സ്
1891-ൽ പ്രസിദ്ധീകരിച്ച, 600-ലധികം പേജുകളിലായി ഏകദേശം 400 ഗാന വരികൾ അടങ്ങുന്ന, ടൈനെസൈഡ് ജനപ്രിയവും പരമ്പരാഗതവുമായ ഗാനങ്ങളുടെ ഒരു പുസ്തകമാണ് അലൻസ് ഇല്ലസ്‌ട്രേറ്റഡ് എഡിഷൻ ഓഫ് ടൈനെസൈഡ് സോംഗ്സ് ആൻഡ് റീഡിംഗ്സ്. ഡേവിഡ് ഹാർക്കറുടെ ആമുഖത്തോടെ ന്യൂകാസിൽ ഓൺ ടൈനിലെ ഫ്രാങ്ക് ഗ്രഹാം 1972-ൽ ഇത് പുനഃപ്രസിദ്ധീകരിച്ചു.
അയോയുഗം
ഇരുമ്പയിർനിക്ഷേപം ലോകത്തു പലഭാഗങ്ങളിലായി ചിതറിക്കിടക്കുന്നു. ഗ്രീൻലൻഡിലെ എസ്കിമോകൾ അസംസ്കൃതമായ ഇരുമ്പ് ഉപയോഗിച്ചിരുന്നതായി തെളിഞ്ഞിട്ടുണ്ട്. അന്തരീക്ഷത്തിൽനിന്നു കിട്ടിയ ഉല്ക്കാപിണ്ഡങ്ങളിൽ അടങ്ങിയിരുന്ന ഇരുമ്പ് അഭൗമികവും ദൈവദത്തവുമായാണ് അന്നു കരുതപ്പെട്ടിരുന്നത്. അതിൽ അന്തർലീനമായിരുന്ന നിക്കൽ ചേർന്ന പദാർഥം നല്ലൊരു ലോഹത്തിന്റെ ഫലം നല്കി. തണുത്തിരിക്കുമ്പോൾ ഈ പദാർഥം ഉപയോഗയോഗ്യമല്ല. ചൂടാക്കിയാൽ നേർത്ത തകിടുകളാക്കാൻ ഇതുപകരിക്കും. പൂർവദേശങ്ങളിൽ ചെറുതരം ഉപകരണങ്ങളുണ്ടാക്കാൻ ഈ ലോഹം ഉപയോഗപ്പെടുത്തിയിരുന്നു. ബി.സി. 3000-ന് മുൻപ് മെസപ്പൊട്ടേമിയയിൽ ഇത്തരം ഉല്ക്കാപിണ്ഡങ്ങളിൽ നിന്ന് ഇരുമ്പു ലഭിച്ചിരുന്നതായി പ്രസ്താവങ്ങളുണ്ട്. ബി.സി. 2800-ന് മുൻപ് തന്നെ ഇരുമ്പ് ഉരുക്കിയെടുത്തിരുന്നു. എങ്കിലും 1100 ബി.സി. വരെ വളരെ അപൂർവമായി മാത്രമേ ഇങ്ങനെ ചെയ്തിരുന്നുള്ളുവെന്നാണ് പണ്ഡിതമതം.
അലൻസ് ഇല്ലസ്‌ട്രേറ്റഡ് എഡിഷൻ ഓഫ് ടൈനെസൈഡ് സോംഗ്സ് ആൻഡ് റീഡിംഗ്സ്
ടൈനെസൈഡ് ഗാനങ്ങളുടെ പ്രസിദ്ധീകരണം
1862-ൽ തോമസ് അലൻ ഈ പരമ്പരയിലെ ആദ്യത്തെ പുസ്തകം പ്രസിദ്ധീകരിച്ചു. അതിനെ "ടൈനെസൈഡ് ഗാനങ്ങൾ" എന്ന് വിളിക്കുന്നു. ആദ്യ പതിപ്പ് വളരെ ചെറുതായിരുന്നു, പ്രധാനമായും എഡ്വേർഡ് "നെഡ്" കോർവൻ, ജോർജ്ജ് "ജിയോർഡി" റിഡ്ലി എന്നിവരുടെ ഗാനങ്ങൾ ഇതിൽ ഉൾക്കൊള്ളുന്നു.
അയോയുഗം
ഹോമർ (ബി.സി. 8-ാം ശ.) സ്വർണത്തിനോളം മതിപ്പു കല്പിച്ചാണ് ഇരുമ്പിനെപ്പറ്റി പറഞ്ഞിട്ടുള്ളത്. ജൂലിയസ് സീസറിന്റെ കാലത്തിനുമുൻപ് സ്കാൻഡിനേവിയക്കാർ ഇരുമ്പിനെപ്പറ്റി അറിഞ്ഞിരുന്നില്ലെന്നു കാണുന്നു.
അലൻസ് ഇല്ലസ്‌ട്രേറ്റഡ് എഡിഷൻ ഓഫ് ടൈനെസൈഡ് സോംഗ്സ് ആൻഡ് റീഡിംഗ്സ്
ടൈനെസൈഡ് ഗാനങ്ങളുടെ പ്രസിദ്ധീകരണം
കാലക്രമേണ അദ്ദേഹം പുസ്തകം വികസിപ്പിച്ചെടുത്തു. പേര് അലൻസ് ടൈനെസൈഡ് ഗാനങ്ങൾ എന്നാക്കി മാറ്റി. പാട്ടുകൾ മാത്രമല്ല, അവയുടെ രചയിതാക്കളുടെയും ഗായകരുടെയും വിശദാംശങ്ങളും ചരിത്രങ്ങളും ഉൾക്കൊള്ളുന്ന തരത്തിൽ ഉള്ളടക്കം വർദ്ധിച്ചു. ഇത് വികസിപ്പിച്ചപ്പോൾ, പുസ്തകത്തിന്റെ ജനപ്രീതി വിശാലമായ പ്രേക്ഷകരിലേക്ക് എത്തിക്കുക എന്ന ലക്ഷ്യത്തോടെ, തീം ജനപ്രിയമായ പാട്ടുകളിൽ നിന്ന് പല പഴയ പരമ്പരാഗത ഗാനങ്ങളും ഉൾക്കൊള്ളുന്നു. വിവരങ്ങളുടെ സമ്പത്ത് നൽകുന്ന ചരിത്രപരമായ അവലംബത്തിന്റെ അമൂല്യമായ ഉറവിടമാണിത്.
അയോയുഗം
ബി.സി. 400-ാമാണ്ട് ഈജിപ്തിൽ ഇരുമ്പ് ഉപയോഗിച്ചിരുന്നതായി അറിവായിട്ടുണ്ട്. അവിടത്തെ ശവകുടീരങ്ങളിൽ നിന്നും ഇരുമ്പുകൊണ്ടു നിർമിച്ച മണികൾ കണ്ടെടുക്കപ്പെട്ടിട്ടുണ്ട്. ന്യൂബിയയിൽ നൈൽ മണൽത്തരികളിൽനിന്നു സ്വർണം കലർന്ന ഇരുമ്പു ലഭിച്ചിരുന്നതായി പറയപ്പെടുന്നു. കാന്തശക്തി ഉണ്ടായിരുന്ന ഈ ലോഹസങ്കരവും ഇരുമ്പും ഈജിപ്റ്റുകാർ ചെറിയതോതിൽ ഉപയോഗിച്ചിരുന്നതായി കരുതപ്പെടുന്നു. ഇരുമ്പുകൊണ്ടുള്ള പ്രയോജനവും അതുനേടാനുള്ള മാർഗവും വളരെക്കാലത്തേക്കു പല പരിഷ്കൃത ജനവർഗങ്ങൾക്കും പ്രായേണ അജ്ഞാതമായിരുന്നു. ബി.സി. 2700-നോട് അടുപ്പിച്ചാണ് പശ്ചിമേഷ്യയിൽ ഇരുമ്പുമിശ്രത്തിൽനിന്ന് ഇരുമ്പു വേർതിരിച്ചെടുക്കാൻ കഴിഞ്ഞത്. അനത്തോളിയയുടെ വ.കിഴക്കും തെ.കിഴക്കും ഭാഗങ്ങളിലാണ് ഇത് ആദ്യമായി നടപ്പിൽ വന്നത്. വടക്കൻ സിറിയയുടെ വ.ഭാഗത്ത് ഓക്സൈഡ് അയൺ ധാരാളമായി ലഭ്യമായിരുന്നു. തൻനിമിത്തം ഏതാണ്ട് 1,200 വർഷക്കാലത്തേക്ക് ഇരുമ്പുപകരണങ്ങൾ അവിടങ്ങളിൽ എങ്ങും സുലഭമായിരുന്നു. അന്നു മധ്യപൂർവ അനത്തോളിയ, ഹിറ്റൈറ്റ് സാമ്രാജ്യത്തിന്റെ ഒരു ഭാഗമായിരുന്നു. അവരുടെ വിജയത്തിനുള്ള പ്രധാന ഹേതു ഇരുമ്പായുധങ്ങളായിരുന്നുവെന്നു വിശ്വസിക്കപ്പെടുന്നു.
അലൻസ് ഇല്ലസ്‌ട്രേറ്റഡ് എഡിഷൻ ഓഫ് ടൈനെസൈഡ് സോംഗ്സ് ആൻഡ് റീഡിംഗ്സ്
പ്രസിദ്ധീകരണം
ശീർഷകം സൂചിപ്പിക്കുന്നത് പോലെ, പ്രസിദ്ധീകരണ തീയതിയിൽ ജനപ്രിയമായതോ കാലികമായതോ ആയ പാട്ടുകളുടെ ഒരു ശേഖരമാണിത്. രചയിതാക്കളുടെ ജീവിതത്തെക്കുറിച്ചുള്ള വളരെ രസകരമായ ലേഖനങ്ങളും ജീവചരിത്രങ്ങളുമായി ബന്ധപ്പെട്ട ധാരാളം അധിക സാമഗ്രികളും അവരുടെ പാട്ടുകൾ തിരഞ്ഞെടുക്കുന്നതിൽ അവരെ സ്വാധീനിച്ച അന്നത്തെ ചരിത്രപരമായ അഭിപ്രായങ്ങളും ഉണ്ട്.
അയോയുഗം
ബി.സി. 1400 ആയപ്പോഴേക്കും ചൂളയുടെ സഹായത്തോടുകൂടി ശുദ്ധീകരിച്ചെടുക്കുന്ന ഇരുമ്പിന്റെ ഉത്പാദനം വർധിച്ചു. ഉരുക്കുനിർമ്മാണവും വികസിച്ചു. ഇതു കിഴക്കേ അനത്തോളിയക്കാരുടെ കണ്ടുപിടിത്തമായിരുന്നു. അടുത്ത രണ്ടു നൂറ്റാണ്ടുകളിൽ ഇരുമ്പുത്പാദനം ഹിറ്റൈറ്റുകാരുടെ കുത്തകയായിത്തീർന്നു. ഇരുമ്പു കയറ്റുമതി ചെയ്യാനും അന്നു തുടങ്ങിയിരുന്നു. ഇരുമ്പയിരിൽനിന്നു ലോഹം ഉരുക്കി വേർതിരിച്ചെടുക്കുന്ന സമ്പ്രദായം ഹിറ്റൈറ്റുകാർക്ക് അറിയാമായിരുന്നു. അക്കാലത്തു മറ്റാർക്കും തന്നെ ഈ സമ്പ്രദായം വശമില്ലായിരുന്നു. ആഭരണമുണ്ടാക്കുന്നതിനു മുഖ്യമായും ഇരുമ്പാണ് അന്ന് ഉപയോഗിച്ചിരുന്നത്. ഇരുമ്പിന് സ്വർണത്തിന്റെ അഞ്ചിരട്ടിയും വെള്ളിയുടെ നാല്പതിരട്ടിയും വില അന്ന് ഉണ്ടായിരുന്നുവത്രെ. കുറച്ച് ഇരുമ്പ് നല്കണമെന്ന് അഭ്യർഥിച്ചുകൊണ്ട് ഈജിപ്തിലെ 'ഫറോ' മാർ ഹിറ്റൈറ്റ് രാജാക്കന്മാർക്കെഴുതിയ കത്തുകൾ അവരുടെ കൊട്ടാരരേഖകളിൽ നിന്നു കണ്ടുകിട്ടിയിട്ടുണ്ട്. ഇരുമ്പിനുവേണ്ടിയുള്ള അപേക്ഷകൾ നിരസിക്കയായിരുന്നു അന്നത്തെ പതിവ്.
ബി.സി. 1200-ൽ ഹിറ്റൈറ്റ് സാമ്രാജ്യം ഫ്രിജിയൻമാരുടെയും മറ്റും ആക്രമണത്തിന്റെ ഫലമായി അസ്തമിച്ചു. അതോടെ പൌരസ്ത്യ വെങ്കലസംസ്കാരം ഛിന്നഭിന്നമായിത്തീർന്നു. എല്ലായിടത്തും ഇരുമ്പുപണിക്കാരുടെ പ്രവർത്തനം വ്യാപിച്ചു. പൊതുവേ ഇരുമ്പിന്റെ ഉത്പാദനവും വർധിച്ചു. ബി.സി. 12-ാം ശതവർഷത്തിൽ സമീപപൂർവദേശങ്ങളിലും അയോയുഗം തുടങ്ങി. പാലസ്റ്റൈനിൽ ജെരാൻ എന്ന സ്ഥലത്തു നടത്തിയ ഖനനം അവിടെ അതിപുരാതനകാലത്ത് ഇരുമ്പ് ഉത്പാദിപ്പിച്ചിരുന്നതിന്റെ തെളിവുകൾ പുറത്തുകൊണ്ടുവന്നു. ആഭരണങ്ങൾ, ആയുധങ്ങൾ, ഉപകരണങ്ങൾ, മരപ്പണിക്കുള്ള സാമഗ്രികൾ, കലപ്പയുടെ കൊഴു മുതലായവ അക്കൂട്ടത്തിലുണ്ടായിരുന്നു. ഏഷ്യൻ തീരങ്ങളിൽ നിന്ന് ഇരുമ്പു വ്യവസായം സൈപ്രസ്, ക്രീറ്റ്, യൂറോപ്പ് തുടങ്ങിയ പ്രദേശങ്ങളിലേക്കു വ്യാപിച്ചു. ഈജിപ്തിൽ അതു ശതാബ്ദങ്ങളോളം ഗണനീയമായവിധം നിലനിന്നു. റോമൻ മേധാവിത്വത്തിന്റെയും മറ്റും കാലം വരെ ആ നില തുടർന്നു. അസീറിയൻ രാജ്യങ്ങളിൽ ബി.സി. 12 മുതൽ 7 വരെയുള്ള നൂറ്റാണ്ടുകളിൽ യുദ്ധകാര്യങ്ങളെ സംബന്ധിച്ചിടത്തോളം ഇരുമ്പിന്റെ പ്രാധാന്യം നിലനിന്നു. സർഗാണിലെ കൊട്ടാരക്കലവറയിൽ നിന്ന് ബി.സി. 722-705 കാലത്തുള്ള ഒഴുക്കറ (ഇരുമ്പിന്റെ സംസ്കരിച്ച രൂപം) കൊണ്ടുണ്ടാക്കിയ 150 ടൺ ഉപകരണങ്ങൾ കണ്ടെത്തിയിട്ടുണ്ട്. പശ്ചിമേഷ്യൻ രാജ്യങ്ങളിൽ അത് ഉപയോഗിക്കപ്പെട്ടിരുന്നു എന്ന് ഇതുകൊണ്ട് തെളിയുന്നു. കാക്കസസ്, പേർഷ്യ എന്നിവിടങ്ങളിൽ നിന്ന് ഇതിന്റെ ഉപയോഗം വടക്കോട്ടു പരന്ന് സ്റ്റെപ്പീസിലെ സിറിയൻമാരുടെയിടയ്ക്കു പ്രചരിച്ചു. ഇതേകാലത്തു തന്നെ ഇന്ത്യയിലും ചൈനയിലും അയോയുഗം പരന്നുവെന്നാണ് കരുതേണ്ടത്. തെ.കിഴക്കേ ഏഷ്യയിൽ കുറേക്കൂടി കഴിഞ്ഞിട്ടേ ഇതിന്റെ പ്രവേശം ഉണ്ടായുള്ളു.
ബി.സി. ഒന്നാം സഹസ്രാബ്ദത്തിൽ ഏഷ്യയിലെ പരിഷ്കൃതദേശങ്ങളിലും മെഡിറ്ററേനിയൻ പ്രദേശങ്ങളിലും യൂറോപ്പിലും ഒരടിസ്ഥാനലോഹമെന്നനിലയിൽ ഇരുമ്പ് ഉപയോഗിക്കപ്പെട്ടു. കാർഷിക വ്യാവസായിക ഉപകരണങ്ങൾ ധാരാളമായി നിർമിച്ചുതുടങ്ങിയതോടെ ഇരുമ്പിന്റെ ഉത്പാദനവും പ്രചാരവും വർധിച്ചു. യുദ്ധസാമഗ്രികൾ നിർമ്മിക്കുന്നതിനും ഇരുമ്പ് ഒരു അവശ്യഘടകമായി മാറി.
ഇന്ത്യയിൽ
ഇരുമ്പ്, ഉരുക്ക് തുടങ്ങിയ ലോഹങ്ങളെക്കുറിച്ച് ഇത്രമാത്രം പഠനം നടത്തിയിട്ടുള്ള മറ്റൊരു രാജ്യം കൗടില്യന്റെ കാലത്ത് (ബി.സി. 4-3 നൂറ്റാണ്ടുകൾ) ഉണ്ടായിരുന്നില്ല. അതിനു മുൻപും പിൻപും ഇരുമ്പ് ഒരു ഉത്കൃഷ്ട പദാർഥമായിട്ടാണ് ഇന്ത്യയും അന്യദേശങ്ങളും പരിഗണിച്ചിരുന്നത്. അലക്സാണ്ടർ വടക്കേ ഇന്ത്യയിൽ പ്രവേശിച്ചകാലത്ത് അദ്ദേഹത്തിനു കാഴ്ചവച്ച സാധനങ്ങളിലൊന്ന് ഉരുക്കുകൊണ്ടു നിർമിച്ച ഒരു വാൾ ആയിരുന്നുവെന്ന് പറയപ്പെടുന്നു.
മോഹഞ്ജൊദരോ, ഹാരപ്പാ, തക്ഷശില മുതലായ കേന്ദ്രങ്ങളിൽ നടത്തിയ ഉത്ഖനനങ്ങൾ ഇന്ത്യയിലെ അയോയുഗത്തെ സംബന്ധിച്ച പല തെളിവുകളും പുറത്തുകൊണ്ടുവന്നിട്ടുണ്ട്. ഹാരപ്പാ സംസ്കാരം ആര്യന്മാരുടേതാണെന്നും അതല്ല മറ്റൊരു പുരാതനവർഗക്കാരുടേതാണെന്നും രണ്ടഭിപ്രായങ്ങളുണ്ട്. ബി.സി. 1100-ൽ ഗംഗാതീരത്ത് അധിനിവേശം ചെയ്തിരുന്ന ആര്യന്മാർ ഇരുമ്പ് ഉപയോഗിച്ചിരുന്നു എന്ന് ചില ഉത്ഖനനങ്ങൾ തെളിയിക്കുന്നുണ്ട്. ബി.സി. 1000-ൽ തന്നെ ഇരുമ്പ് ധാരാളമായി ഉപയോഗിച്ചുവന്നു. വടക്കേ ഇന്ത്യയിൽ അയോയുഗത്തിന്റെ ആരംഭം ബി.സി. 500-ലോ അതിനടുത്തോ ആയിരിക്കണമെന്നാണ് ഡോ.ആർ.ഇ. മോർട്ടിമർ വീലർ പറയുന്നത്. ചരിത്രകാരനായ വിൻസെന്റ് എ. സ്മിത്തിന്റെ അഭിപ്രായവും ഏതാണ്ടീവിധത്തിലാണ്. അല്പകാലംകൂടി കഴിഞ്ഞിട്ടാണ് അതു മധ്യേഷ്യയിലും തെക്കേ ഇന്ത്യയിലും വ്യാപിച്ചത്. ബി.സി. 1000-നും 200-നും മധ്യേയാണ് ഇന്ത്യയിൽ അയോയുഗം തുടങ്ങിയതെന്നാണ് ഇതിനെപ്പറ്റി വിശദമായി പഠനം നടത്തി ഗ്രന്ഥം രചിച്ച എൻ.ആർ. ബാനർജിയുടെ അഭിപ്രായം. അദ്ദേഹത്തിന്റെ അഭിപ്രായപ്രകാരം അതിവിടെ പരക്കാൻ കാരണഭൂതർ ആര്യന്മാരാണ്.
ഇരുമ്പു പ്രചരിച്ചതിനുശേഷമാണ് ലിപിവിദ്യ നടപ്പിൽ വന്നതെന്ന ഒരു അഭിപ്രായവും ശാസ്ത്രജ്ഞന്മാർക്കിടയിലുണ്ട്. നാണയങ്ങളുടെ ഉദ്ഭവവും ആ കാലത്തുതന്നെ. വാണിജ്യം, കയറ്റുമതി, ഇറക്കുമതി, ഗതാഗതമാർഗങ്ങൾ, വാർത്താവിനിമയം മുതലായവ മുഖേന ലോകത്തിനു പുരോഗതി വരുത്താൻ അയോയുഗത്തിനു
വർഗ്ഗം:അയോയുഗം വർഗ്ഗം:ചരിത്രാതീതകാലം
അബ്ദുല്ല ഇബ്ൻ ഉമ്മി മക്തൂം
മക്കയിലെ ഖുറൈശി ഗോത്രത്തിൽ ഫഖീസുബ്നു സാഇദിന്റെ മകനായി ജനിച്ചു. ജന്മനാ അന്ധനായിരുന്നു. മാതാവ്: അബ്ദുല്ലയുടെ പുത്രി ആതിക. മുഹമ്മദ് നബിയുടെ ഭാര്യ ഖദീജയുടെ അമ്മാവന്റെ മകനായിരുന്നു, ഉമ്മി മക്തൂം. നബിയോടുള്ള ആഭിമുഖ്യവും ഖുർ-ആൻ മനഃപാഠമാക്കാനുള്ള അതിരറ്റ ആഗ്രഹവും കാരണം കിട്ടുന്ന ഒരവസരവും അദ്ദേഹം പാഴാക്കിയിരുന്നില്ല.
ഇദ്ദേഹത്തെക്കുറിച്ച് ഖുർ-ആനിൽ ഒരദ്ധ്യായം തന്നെയുണ്ട്. ഖുറൈശി പ്രമുഖരായ ശൈബത്, അബൂജഹൽ എന്നപേരിൽ കുപ്രസിദ്ധനായ അമ്ര് ബിനു ഹിശാം, ഉമയ്യത് ബിൻ ഖലഫ്, ഖാലിദിന്റെ പിതാവ് വലീദുബ്നു മുഗീറ എന്നിവരുമായി ഒരു ചർച്ച നടന്നു കൊണ്ടിരിക്കുമ്പോൾ കയറിച്ചെന്ന കുരുടനായ ഉമ്മിമക്തൂമിനെ നബി അവഗണിച്ചു. ആ സന്ദർഭത്തിലാണു പ്രസ്തുത ഖുർ-ആൻ അവതരിച്ചത് എന്ന് വിശ്വസിക്കപ്പെടുന്നു .
ഇതു കൂടി കാണുക
സ്വഹാബികളുടെ പട്ടിക‎
വിഭാഗം:ഇസ്ലാമികം വിഭാഗം:സ്വഹാബികൾ‎ വർഗ്ഗം:അന്ധരായിരുന്നവർ വർഗ്ഗം:636-ൽ മരിച്ചവർ വർഗ്ഗം:അന്ധർ
രജ്നി കോത്താരി
ഇന്ത്യയിലെ രാഷ്ട്രീയ ചിന്തകരിൽ വളരെ പ്രമുഖനായ അദ്ദേഹം നിരവധി കൃതികളുടെ രചയിതാവാണ്. പൊളിറ്റിക്സ് ഇൻ ഇന്ത്യ (1970),കാസ്റ്റ് ഇൻ ഇന്ത്യൻ പൊളിറ്റിക്സ്(1973),റീ തിങ്കിംഗ് ഡമോക്രസി (2005) എന്നിവ അദ്ദേഹത്തിന്റെ ഗ്രന്ഥങ്ങളിൽ ചിലതാണ്. 1985-ൽ റൈറ്റ് ലൈവ്‌ലിഹുഡ് അവാർഡിനു ലോകയാൻ തിരഞ്ഞെടുക്കപ്പെട്ടു.
അവലംബം
വർഗ്ഗം:അവലംബം ഇല്ലാത്ത താളുകൾ വർഗ്ഗം:ഇന്ത്യൻ എഴുത്തുകാർ - അപൂർണ്ണലേഖനങ്ങൾ വർഗ്ഗം:1928-ൽ ജനിച്ചവർ വർഗ്ഗം:2015-ൽ മരിച്ചവർ വർഗ്ഗം:ജനുവരി 19-ന് മരിച്ചവർ വർഗ്ഗം:ഇന്ത്യൻ രാഷ്ട്രതന്ത്രജ്ഞർ വർഗ്ഗം:ഇന്ത്യൻ രാഷ്ട്രസൈദ്ധാന്തികർ
പെരിങ്ങൽകുത്ത് ജലവൈദ്യുത പദ്ധതി
പ്രതിവർഷം 191 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ ജലവൈദ്യുതപദ്ധതിയാണ് പെരിങ്ങൽകുത്ത് ജലവൈദ്യുതപദ്ധതി. 1957 മാർച്ച്   6  നു ഇതു പ്രവർത്തനം തുടങ്ങി. തൃശ്ശൂർ ജില്ല യിലെ ചാലക്കുടി - വാൾപ്പാറ - ആളിയാർ റൂട്ടിൽ വാഴച്ചാൽ ഫോറെസ്റ് ഡിവിഷനിൽ വാഴച്ചാൽ വെള്ളച്ചാട്ടത്തിനു   സമീപമായി ആണ് പദ്ധതിയിലെ പവർ ഹൗസ് നിർമിച്ചിട്ടുള്ളത്. പദ്ധതിയിൽ ഒരു ജലസംഭരണിയും ഒരു അണക്കെട്ടും ഒരു പവർ ഹൗസും ഉൾപ്പെടുന്നു.
സീതാലക്ഷ്മി പ്രകാശ്
ലഘുചിത്രം|സീതാലക്ഷ്മി പ്രകാശ്       (ജനനം മെയ് 7, 2005)               ഗായിക സീതാലക്ഷ്മി പ്രകാശ് (ജനനം മെയ് 7, 2005) ഒരു ഇന്ത്യൻ ഗായികയാണ്. ഫ്‌ളവേഴ്‌സ് ടിവി യുടെ പരമ്പരയായ ടോപ്പ് സിംഗർ ആദ്യ സീസണിൽ വിജയിച്ച് 2020-ൽ ഫ്‌ളവേഴ്‌സ് ടിവി “ടോപ്പ് സിംഗർ” കിരീടം നേടി.
പെരിങ്ങൽകുത്ത് ജലവൈദ്യുത പദ്ധതി
പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും
1)  പെരിങ്ങൽകുത്ത് വൈദ്യുത നിലയം
സീതാലക്ഷ്മി പ്രകാശ്
തന്റെ ഹ്രസ്വ കരിയറിൽ, മലയാളത്തിൽ 10-ലധികം ഗാനങ്ങൾ അവൾ റെക്കോർഡുചെയ്‌തു, കൂടാതെ ടെലിവിഷനിൽ അതിഥിയായും വീഡിയോലിങ്ക് വഴി കച്ചേരികളിലും പങ്കെടുത്തു. പ്രശസ്ത സംഗീതജ്ഞൻ വിദ്യാധരൻ മാസ്റ്റർ മുതൽ അഭിജിത്ത് കൊല്ല ത്തെപ്പോലുള്ള വളർന്നുവരുന്ന യുവ കലാകാരന്മാർ വരെയുള്ള പ്രതിഭകളുമായി സഹകരിച്ച് ഒന്നിലധികം ആൽബങ്ങളിൽ അവൾ പങ്കെടുത്തിട്ടുണ്ട്.
പെരിങ്ങൽകുത്ത് ജലവൈദ്യുത പദ്ധതി
പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും
1) പെരിങ്ങൽകുത്ത് അണക്കെട്ട് (പെരിങ്ങൽകുത്ത് ജലസംഭരണി )
സീതാലക്ഷ്മി പ്രകാശ്
ജീവിതരേഖ
ഫ്ളവർസ് ടീവീ യുടെ വളരെ ജനപ്രീതി നേടിയ ടോപ് സിംഗർ ആദ്യ സീസണിൻറെ 22 മാസത്തെ ദിവസേന ഉള്ള മാരത്തൺ ഓട്ടത്തിൽ, സീതാലക്ഷ്മി ആകെ 82 എപ്പിസോഡുകളിൽ മത്സരിച്ചു, അതിൽ 38 എണ്ണത്തിലും "ഈ ദിവസത്തെ ഏറ്റവും മികച്ച പെർഫോമർ" ആയി തിരഞ്ഞെടുക്കപ്പെട്ടു. സീസണിലെ ഒന്നാം സമ്മാനമായി 50 ലക്ഷം വിലയുള്ള ഒരു ഫ്ലാറ്റ് ലഭിച്ചു. അത് കൂടാതെ 20 ലക്ഷം രൂപയുടെ ഒരു വിദ്യാഭ്യാസ സ്കോളർഷിപ്പും ലഭിച്ചു
പെരിങ്ങൽകുത്ത് ജലവൈദ്യുത പദ്ധതി
അവലംബം
വർഗ്ഗം:കേരളത്തിലെ ജലവൈദ്യുതപദ്ധതികൾ
സീതാലക്ഷ്മി പ്രകാശ്
ജീവിതരേഖ
സീതാലക്ഷ്മിക്കു നാലാം (2021) പ്രേംനസീർ ടെലിവിഷൻ അവാർഡ് കളിൽ ഏറ്റവും നല്ല ഗായികക്കുള്ള അവാർഡ് കിട്ടി.
കുടുംബം
സീതാലക്ഷ്മിയുടെ അച്ഛൻ പ്രകാശ് പുതുനിലം ആണ്, അമ്മ ബിന്ദു പ്രകാശ്.
ഇതും കൂടി
ടോപ്‌സിംഗെർ എപ്പിസോഡുകൾ
പുറം കണ്ണികൾ
ഔദ്യോഗിക ഫേസ്ബുക് പേജ്
ഔദ്യോഗിക വെബ് സൈറ്റ്
ട്രാൻ ഹങ് ഡാവോ
ട്രാൻ ക്വോക് ടുവാൻ രാജകുമാരനായാണ് (陳國峻) ഇദ്ദേഹം ജനിച്ചത്. പതിമൂന്നാം നൂറ്റാണ്ടിൽ വിയറ്റ്നാം കീഴടക്കുവാനായി മംഗോൾ സേന നടത്തിയ മൂന്ന് ആക്രമണങ്ങൾക്കിടെ വിയറ്റ്നാം സേനയെ നയിച്ചത് ഇദ്ദേഹമാണ്. കുബ്ലായി ഖാന്റെ കീഴിലുള്ള യുവാൻ രാജവംശത്തിനെതിരായി ഇദ്ദേഹം നേടിയ വിജയങ്ങൾ ലോക ചരിത്രത്തിലെത്തന്നെ ഏറ്റവും മികച്ച സൈനികവിജയങ്ങളായി കണക്കാക്കപ്പെടുന്നു. ഇദ്ദേഹം യുദ്ധതന്ത്രങ്ങളെപ്പറ്റി ധാരാലം ഗ്രന്ഥങ്ങൾ രചിച്ചിട്ടുണ്ട്. ചരിത്രത്തിലെ ഏറ്റവും മികച്ച യുദ്ധതന്ത്രജ്ഞരിൽ ഒരാളായാണ് ഇദ്ദേഹത്തെ കരുതുന്നത്.
കുടുംബം
ട്രാൻ രാജവംശം ലൈ രാജവംശത്തിനുശേഷം 1225 എഡിയിൽ അധികാരത്തിൽ വന്നതിന് ശേഷമാണ് ഇദ്ദേഹം ജനിച്ചത്.
ട്രാൻ ലിയു രാജകുമാരൻ (ട്രാൻ തായി ടോങ് എന്ന കുട്ടിയായിരുന്ന ചക്രവർത്തിയുടെ മൂത്ത സഹോദരൻ) ആയിരുന്നു ട്രാൻ ഹങ് ഡാവോയുടെ അച്ഛൻ. .
ആദ്യ മംഗോൾ ആക്രമണം
1226 എഡിയിൽ രാജ്ഞിയായിരുന്ന ലൈ ചിയെവു തന്റെ ഭർത്താവായിരുന്ന ട്രാൻ കാനിന് അധികാരം കൈമാറിയതോടെ ലൈ രാജവംശത്തിന് ശേഷം ട്രാൻ രാജവം ശം അധികാരത്തിലെത്തി. അധികാരമേറ്റ ട്രാൻ രാജവംശം അവർക്ക് ഭീഷണിയായ എല്ലാവരെയും ഇല്ലായ്മ ചെയ്യുകയും അധികാരത്തിൽ പിടിമുറുക്കുകയും ചെയ്തു.
ഈ സമയത്ത് മംഗോളുകൾ മദ്ധ്യേഷയും കിഴക്കൻ യൂറോപ്പും കീഴടക്കിയിരുന്നു. ഇവർ ദാലി രാജ്യവും സോങ് ചൈനയും കീഴടക്കുവാനായി തെക്കോട്ട് വന്നു. 1254 എഡിയിൽ ദാലി രാജ്യത്തെ മംഗോളുകൾ തുടച്ചുനീക്കി. ഇതിനുശേഷം ഡായി വെറ്റ് രാജ്യത്തേയ്ക്ക് (വിയറ്റ്നാം) ഇവർ സന്ദേശവാഹകരെ അയച്ചു. സോങ് രാജ്യത്തെ ആക്രമിക്കുവാനായി തങ്ങളുടെ സൈന്യത്തിന് വിയറ്റ്നാമിലൂടെ നീങ്ങാൻ അനുമതി നൽകണം എന്നായിരുന്നു അഭ്യർത്ഥന. മംഗോൾ ആക്രമണത്തിനുള്ള ഒരു തന്ത്രമാണ് ഇതെന്ന് സംശയിച്ച ട്രാൻ ചക്രവർത്തി അനുമതി നിഷേധിച്ചു. 1258-ൽ മംഗോളുകൾ ദായി വെറ്റ് ആക്രമിച്ചു. ഇതായിരുന്നു ആദ്യത്തെ മംഗോൾ-വിയറ്റ്നാം യുദ്ധം.
രണ്ടാം മംഗോൾ ആക്രമണം
1285-ൽ കുബ്ലായി ഖാൻ ഡായി വെറ്റിനോട് തന്റെ സൈന്യത്തിന് ആധുനിക വിയറ്റ്നാമിന്റെ മദ്ധ്യഭാഗത്തായി അന്നുണ്ടായിരുന്ന ചമ്പ രാജ്യം ആക്രമിക്കാനായി പ്രവേശനാനുമതി അഭ്യർത്ഥിച്ചു. ഡായി വെറ്റ് ചക്രവർത്തിയായിരുന്ന ട്രാൻ നാൻ ടോങ് അനുമതി നിഷേധിച്ചു. ടോഗാൻ രാജകുമാരന്റെ നേതൃത്വത്തിൽ ഇതോടെ മംഗോൾ സേന ഡായി വെറ്റ് ആക്രമിച്ചു. ഥാങ് ലോങ് (ആധുനിക ഹാനോയി) എന്ന ഡായി വെറ്റ് തലസ്ഥാനം ഇവർ പിടിച്ചെടുത്തു. തലസ്ഥാനം കത്തിച്ചശേഷം കുലീനവർഗ്ഗം തെക്കോട്ട് രക്ഷപെട്ടു. മംഗോൾ സേനയ്ക്ക് കൊള്ളമുതലൊന്നും ഇവിടെ നിന്ന് ലഭിച്ചില്ല. ട്രാൻ ഹങ് ഡാവോയും സേനാധിപന്മാരും രാജകുടുംബത്തോടൊപ്പം തെക്കോട്ട് കടന്നു. തൊട്ടുപിന്നാലെ മംഗോൾ സേനയുമുണ്ടായിരുന്നു. മംഗോൾ സേനയുടെ സാമാനങ്ങൾ തീരുകയും അസുഖങ്ങൾ ആരംഭിക്കുകയും ചെയ്തതോടെ ട്രാൻ ഹങ് ഡാവോ പ്രത്യാക്രമണങ്ങൾ നടത്താനാരംഭിച്ചു. മംഗോൾ സേനയുടെ കുതിരപ്പടയെ ഉപയോഗിക്കാൻ സാധിക്കാത്ത വിധത്തിൽ നാവിക സേനയെയും മറ്റും ഉപയോഗിച്ചാണ് ഇദ്ദേഹം യുദ്ധത്തിലേർപ്പെട്ടത്. ശക്തമായ മംഗോൾ കുതിരപ്പടയുടെ മേധാവി സോഗേറ്റു യുദ്ധത്തിൽ പരാജയപ്പെട്ടു. ഡായി വെറ്റിൽ നിന്ന് തിരികെപ്പോകുന്ന വഴി ഹ്മോങ് വംശജരും യാവോ വംശജരും മംഗോളുകളെ ആക്രമിച്ചു.
മൂന്നാം മംഗോൾ ആക്രമണം
1287-ൽ കുബ്ലായി ഖാൻ തന്റെ പ്രിയ പുത്രനായ ടോഘാൻ രാജകുമാരനെ ഡായി വെറ്റ് കീഴടക്കാൻ മറ്റൊരു ശ്രമം നടത്താനായി അയച്ചു. അഞ്ച് ലക്ഷം പേർ വരുന്ന കാലാൾപ്പടയും നാവിക സേനയുമായാണ് ആക്രമണം നടത്തിയത്.
അതിർത്തിയിലെ ഡായി വെറ്റ് സൈന്യത്തെ മംഗോളുകൾ പെട്ടെന്നുതന്നെ പരാജയപ്പെടുത്തി. മംഗോൾ നാവികസേന ജനറൽ ജനറൽ ട്രാൻ ഘാൻ ഡുവിന്റെ നാവികസേനയെ വാൻ ഡോണിൽ പരാജയപ്പെടുത്തി. കുതിരപ്പടയും രണ്ട് ഗാരിസണുകൾ പിടിച്ചെടുക്കുന്നതിൽ വിജയിച്ചു. സാമാനങ്ങളുമായി പിന്നാലെ വരുകയായിരുന്ന മംഗോൾ കപ്പലുകൾ ജനറൽ ട്രാൻ ഖാൻ ഡുവിന്റെ സേന തടഞ്ഞു.